Milenković: Moj san je da Srbija postane velesila violine\nTanjug 18. decembra 2020. 11:37\nBEOGRAD – Zvezda svetske muzičke klasične scene, violinista Stefan Milenković, nakon 30 godina internacionalne karijere nastavlja život u Srbiji, a slavni istrumentalista kaže za Tanjug da je njegov san da Srbija postane mala-velika super sila violine.\nMilenković je kreativni ambasador nacionalne platforme „Srbija stvara“ pod pokroviteljstvom predsednice Vlade Ane Brnabić.\nNjegov angažman u Srbiji biće u najvećoj meri vezan za Novi Sad gde će biti direktor nove koncertne dvorane, čije je otvaranje najavljeno za 13. januar 2021. godine.\nSvoje bogato iskustvo iz višedecenijske karijere prenosiće studentima na Akademiji umetnosti takođe u Novom Sadu, a pomagaće i delovanje fondacije „Novi Sad 2021. Evropska prestonica kulture“.\nVažnu životnu odluku Milenković pre svega vidi kao povratak familiji.\t„Sve ovo je prirodan tok u mom životu. Nakon rođenja sina Nikole u aprilu ove godine sa suprugom sam odlučio da je povratak u Srbiju pravo rešenje. Između ostalog ta odluka je rezultat mog sazrevanja pre svega kao ljudskog bića, ali i kao umetnika. Pitali smo se supruga i ja u šta ćemo uložiti energiju i vreme u narednih 5 ili 10 godina? Shvatio sam da bi bio najkorisniji u Srbiji gde ću imati priliku da radim sa mladim talentovanim ljudima“, kaže Milenković.\nOve godine cenjeni violinista je proslavio 40 godina od prvog koncerta.\n„Moja san je da Srbija postane mala-velika super sila violine. Znam da imamo sve za to. Imamo divne, talentovane, posvećene studente violine, ali i fantastične profesore koji decenijama stvaraju izvanredne istrumentaliste. Učiniću sve da se klasična muzika popularizuje u Srbiji i da naši najtalentovaniji istrumentalisti imaju priliku da sviraju svuda po svetu. Danas je to lakse nego ikad jer živimo u digitalnom svetu i moj cilj je da se Srbija prepoznaje na internacionalnoj mapi klasične muzike“, kazao je Milenković.\nZa njega nema dileme da sve što vredi u životu zahteva i vreme pa je kako kaže važno započeti realizaciju temeljnih projekata, ma kako se u početku oni činili teškim za realizaciju.\n„Organizacija dobre volje sa divnim ljudima kao što je nacionalna platforma ‘Srbija stvara’ i gradska uprava Novog Sada učinile su puno da se odvažim na ovaj važan korak u životu. Već dve godine sam kreativni ambasador nacionalne platforme ‘Srbija stvara’ i srećan sam što sam deo plemenite ideje da se okupljaju i podržavaju izuzetni kreativci u Srbiji i van nje kako bi se stvorila cirkularna saradnja. To je neka vrsta mobilizacije kreativnih potencijala vrednih ljudi na korist Srbije“, kazao je Milenković.\nPrema njegovim rečima, treba imati smišljenu strategiju za stavranje izuzetnih instrumentalista.\n„Južna Koreja je danas super sila violine na globalnom nivou. Procetualno ta zemlja ima najveći broj izuzetnih violinista, a do pre 20 godina nije bilo tako. Napravljena je strategija koja je olakšala mladim talentovanim ljudima da studiraju i putuju. Napravićemo konkretan plan koji uključuje brojne institucije kulture u Srbiji kako bi pokušali da ostavrimo sličan uspeh kao u Južnoj Koreji“, kazao je Milenković.\nStriming koncertom, bez publike 13. januara 2021. godine u Novom Sadu biće otvorena nova Koncertna dvorana.\nMilenković kaže da će kamerni orkestar Camerata Academica svirati dela Pjacole, Vivaldija, Geršvina…\n„To je novogodišnji koncert kojim ćemo predstaviti ti novu Koncertnu dvoranu, ali i projekat „Novi Sad: Evropska prestonica kulture“. Biće lepo i za nas na sceni i za publiku koja će to gledati u prenosu na internetu“, kazao je Milenković.\nU eri tehnološke revolucije i sve većeg broja ekrana koji okružuju ljude, ali i otuđenosti koju je pojačala pandemija virusa covid 19, živo izvođenje klasiične muzike je otišlo u drugi plan na globalnom nivou.\nMilenković napominje da će živo izvođenje klasične muzike opstati koliko i ljudski rod.\n„Tehnologija galopira brzinom koja prevazilazi ljudske mogućnosti. Ljudske reakcije, naša memorija su sporije od tehnologije. Ove pandemijske okolnosti su nam pokazale koliko nam je živi susret važan. Priprema pred koncert, izlazak pred publiku, uživo muziciranje, reakcije ljudi u toj sali nikada neće zameniti klik na još jedan sadržaj na insternetu“, kazao je Milenković.


Naručene vakcine protiv korone za 20% stanovništva - UGLJEVIK.INFO\nNaručene vakcine protiv korone za 20% stanovništva\nBiH je naručila 1.232.000 doza potencijalnih vakcina protiv virusa korona za 20 odsto populacije, saopšteno je iz Ministarstva civilnih poslova u Savjetu ministara.\nU saopštenju se navodi da je Ministarstvo civilnih poslova u Savjetu ministara je sa Ministarstvom zdravlja i socijalne zaštite Republike Srpske, federalnim Ministarstvom zdravstva i Odjeljenjem za zdravstvo i ostale usluge Brčko distrikta usaglasilo međusobna prava i obaveze u vezi sa nabavkom vakcine.\nBiH se, kako se navodi, potpisivanjem ugovora sa GAVI-jem upisala među prvim zemljama u svijetu koje će dobiti vakcinu protiv virusa korona.\n– Naručeno je 1.232.000 doza potencijalnih vakcina za 20 odsto populacije uz sveobuhvatni prosjek cijena po dozi od 10,55 dolara – dodaje se u saopštenju.\nPrema ovim podacima, nabavka ovog broja vakcina će koštati 12.997.600 dolara, odnosno 21.601.874 KM.\nBiH će, kako se navodi, imati iste mogućnosti za nabavku vakcina kao i ostale zemlje potpisnice ugovora i u narednom periodu se očekuju dalja obavještenja Svjetske zdravstvene organizacije, GAVI-ja i Koalicije za inovacije pripravnosti na epidemiju (CEPI) o potencijalnim proizvođačima vakcine i rokovima za isporuku, a transparentnost ovog procesa garantuje Svjetska zdravstvena organizacija, GAVI i CEPI.\nU saopštenju se ističe da se, u okviru sporazuma o zajedničkoj javnoj nabavci zdravstvenih protivmjera, koji se primjenjuje u slučajevima ozbiljnih prekograničnih prijetnji javnom zdravlju omogućavajući zajedničku kupovinu lijekova, medicinske opreme i potrepština, trenutno realizuju aktivnosti nabavke lijeka “remdesivir”.\n– Primjenom alokacijskog ključa Evropskog centra za kontrolu i prevenciju bolesti, koji podrazumijeva praćenje posljednjih sedmičnih stopa hospitalizacije, Evropska komisija je BiH za prvi mjesec dodijelila 1.794 od traženih 2.400 ampula lijeka “remdesivir” – navodi se u saopštenju.\nMinistarstvo civilnih poslova ponovilo je apel za poštovanje preporuka i mjera koje su na snazi s ciljem zaustavljanja širenja virusa korona, kao i za strpljenje za nabavku vakcina.\nIz Ministarstva navode da su učinili savjesno i odgovorno sve korake za prevenciju širenja zaraze virusom korona.


Vučić: Neće biti izbora\nPrvi potpredsednik Vlade Srbije i lider Srpske napredne stranke (SNS) Aleksandar Vučić rekao je danas da će vlada nastaviti da radi u koaliciji sa Socijalističkom partijom Srbije (SPS) i da neće biti vanrednih izbora.\n"SNS se kao najodgovornija politička stranka danas našla pred teškom dilemom. Većina u Predsedništvu zalagala se za izbore, a ja sam predložio da sačuvamo stabilnost zemlje i omogućimo što bolji rad bez izbora. Na moje insistiranje prihvaćen je moj predlog", rekao je Vučić novinarima posle sednice Predsedništva SNS.\nOn je naveo da je za naprednjake bio prihvatljiv predlog lidera Ujedinjenih regiona Srbije (URS) Mlađana Dinkića, ali da za premijera Ivicu Dačića nije, kao i da on ne želi da učestvuje u "takvoj pijaci".\nVučić je ponovio da ga ne interesuje premijersko mesto i da nije tražio od lidera SPS Ivice Dačića da se odrekne mesta ministra unutrašnjih posova.\nOn je rekao da će imena novih ministara biti poznata posle 20. avgusta i da će se lično založiti da bar jedan od njih bude stranac, koji bi trebalo da obavlja funkciju ministra finansija ili privrede.\nPremijer i lider socijalista Ivica Dačić rekao je juče nakon sastanka lidera kolaicije da će Vlada nastaviti rad bez Ujedinjenih regiona Srbije i njegovog lidera Mlađana Dinkića, poručivši da ukoliko SNS ne prihvati taj predlog, predstoje izbori ili SPS izlazi iz Vlade.


DRUŠTVO SUDIJA TRAŽI NOVI ZAKON O VISOKOM SAVETU SUDSTVA\nDruštva sudija Srbije zatražilo je od Ministarstva pravde i državne uprave i Parlamenta da donesu novi Zakon o Visokom savetu sudstva (VSS) koji će na ustavan način omogućiti prevremene izbore za članove VS S iz reda sudija.\nU zaključcima dostavljenim medijima Skupštine Društva sudija, održane 7. decembra u Beogradu, navodi se i da VSS mora da pokrene postupak za ispitivanje poverenja članova VSS iz reda sudija.\nMinistarstvu i Komisiju za sprovođenje Nacionalne strategije reforme pravosuđa sugeriše se da sačine studiju o primenjivosti reformskih mera, da utvrde najspornije odredbe u postojećim zakonima i otklone ih bez odlaganja.\nOd resornog ministarstva i parlamenta Društvo sudija takođe traži da usaglase materijalnopravne i procesne zakone, da razmotre način izbora sudija, kao i sprovođenje stalne obuke i vrednovanja rada.\nDruštvo sudija je predložilo da traže i da Ministarstvo i Komisija, u dogovoru sa sudijama, razmotre svrsishodnost određenih rokova za postupanje sudija, paralelnih postupaka zbog navodne povrede prava na suđenje u razumnom roku i valjanost odredaba kojima se predviđaju disciplinske sankcije za sudije u slučaju nepoštovanja rokova rešavanja predmeta.\nMinistarstvo pravde i Narodna skupština, kako se navodi, treba da obezbede uslove za uspostavljanje pravne sigurnosti i afirmišu standard efikasnosti koji znači donošenje kvalitetnih odluka u razumnom roku, a "napuste kult statistike i efikasnosti pogrešno shvaćene kao rešavanje što većeg broja predmeta u što kraćem vremenu".\nDruštvo sudija pozvalo je zakonodavnu i izvršnu vlast da ne vrše neprimerene uticaje na sudstvo kritikama koje podrivaju nezavisnost sudstva i poverenje javnosti, a VSS da odluke o izboru i napredovanju sudija donosi s obzirom na kvalifikacije, veštine i sposobnosti.\nVSS je podsetilo i da sudije sa teritorije Kosova i Metohije imaju Ustavom garantovanu stalnost sudijske funkcije, koja im ne može prestati zbog ukidanja suda.


Gudači izvode 'Četiri godišnja doba' u Sinagogi, dirigent koncertmajstor Gordan Nikolić\nGudači izvode "Četiri godišnja doba" u Sinagogi, dirigent koncertmajstor Gordan Nikolić\nGudači Vojvođanskog simfonijskog orkestra će svirati u Sinagogi u petak, 12. marta, sa početkom u 19.00 časova.\nPublika će imati priliku da čuje izuzetno popularan i široko omiljeni ciklus od četiri violinska koncerta, popularan pod nazivom Četiri godišnja doba.\nVerovatno da ne postoji osoba koja nekada nije čula barem jedno od Vivaldijevih Godišnjih doba: Proleće, Leto, Jesen ili Zimu, koja dočaravaju vedre prolećne večeri, letnje podne, olujno jesenje >> Pročitaj celu vest na sajtu Radio Televizija Vojvodine << nebo i snežnu oluju.\nMuzičko veče će programski biti zaokruženo kompozicijom Četiri godišnja doba iz Buenos Ajresa A. Pjacole, u aranžmanu za violinu i gudački orkestar ruskog kompozitora L. Desjatnikova, koji od ovih „argentinskih tanga nueva“ pravi očigledniju vezu sa Vivaldijevim Godišnjim dobima.\nBiće to i način da obeležimo 100 godina od rođenja Astora Pjacole, jednog od nauticajnijih argentinskih kompozitora i izvođača na bandoneonu.\nDa umetnički doživljaj bude na najvišem nivo, ulogu dirigenta i soliste zauzeće Gordan Nikolić, violinista svetskog renomea, koji iza sebe ima dvadesetogodišnju karijeru koncertmajstora u Londonskom simfonijskom orkestru.\nProdaja ulaznica po ceni od 1000 i 500 dinara za đake, studente i penzionere u Muzičkoj omladini Novog Sada (Katolička porta 2/II) vrši se svakog radnog dana od 9 do 13 časova, kao i dva sata pre početka koncerta na mestu događanja. Prodaja karata preko interneta na sajtu muzickaomladina.org


Angela Merkel završila posetu Srbiji – SRB – info\nPovodom posete nemačke kancelarke Angele Merkel Srbiji, predsednik Srbije Aleksandar Vučić danas je rekao da je mnogo naučio od nje, i da je ponosan na ovu posetu, jer je Nemačka velika sila a Merkel veliki lider, i da je pokazala poštovanje prema našoj zemlji.\nPredsednik Vučić je posle bilateralne posete kancelarke Angele Merkel Srbiji, još jednom naglasio značaj ekonomske saradnje između naše zemlje i Nemačke. Dodao je i da je Nemačka naš najveći spoljnotrgovinski partner, i da su investicije iz ove zemlje veoma važne za Srbiju.\n„Mnogo sam naučio od nje i tokom razgovora sam naučio i razumeo drugačije i više nego što sam mogao do juče. Bilo mi je žao jutros kada je odlazila, jer ne znam kada ćemo je ponovo ugostiti. Ponosan sam zbog onoga što je juče govorila i zbog odnosa i međusobnog poštovanja velike Nemačke prema maloj Srbiji“, zaključio je Vučić, a prenosi Tanjug.\nPrevious PostVIC: Sveštenik sve zna unapred\nNext PostOdbojkaši Srbije obezbedili polufinale EP\nVanredna situacija i u Trgovištu\nMilena Mladenović 24/07/2020\nLjubisavljević: Svakodnevni problemi građana u drugom planu monoetničkoj vlasti


Rodžers: "Pet golova, to je nešto" - Sportske.net\nRodžers: "Pet golova, to je nešto"\nMenadžer Liverpula istakao je da je u potpunosti zadovoljan onim što je njegov kombinovani sastav pokazao na večerašnjem meču prvog kola grupne faze LE protiv Jang Bojsa.\nLiverpul je večeras prebrodio prvi težak test od dva koliko ga očekuje do kraja vikenda. Jang Bojsi su savladani u Ligi Evrope rezultatom 5:3 a Brendan Rodžers bio je u potpunosti zadovoljan onim što su njegovi igrači pokazali na terenu.\n"Izveo sam mlad tim na teren u jednom evropskom takmičenju i jedino o čemu želim da govorim je pet postignutih golova jer smo odigrali fenomenalno. Naravno da smo mogli bolje u odbrani jer ne smemo da dozvoljavamo da primimo tri gola ali video sam mnogo pozitivnih stvari u večerašnjoj utakmici" rekao je Rodžers.\nRodžers je večeras na teren izveo nekoliko mladih igrača kako bi one iskusnije sačuvao za predstojeći duel u Premijer ligi protiv Mančester Junajteda.\nNajveći derbi engleskog fudbala na programu je tokom vikenda a to će biti jako važan meč za Liverpul jer se Redsi trenutno nalaze na sedamnaestoj poziciji u Premijer ligi.


RTCG - Radio Televizija Crne Gore - Nacionalni javni servis :: Nauka i tehnologija :: Tesla će godišnje proizvoditi 500.000 automobila\nU KINI 11. 07. 2018. 09:13 >> 09:00 0\nTesla će godišnje proizvoditi 500.000 automobila\nAmerički proizvođač električnih vozila potpisao je sa vlastima Šangaja sporazum o izgradnji fabrike kapaciteta pola miliona automobila godišnje.\nFabrika koja će imati zvaničan naziv "Gigafactory 3", nalaziće se u Lingangu, u blizini šangajske zone slobodne trgovine.\nTeslin pogon biće prvo postrojenje takve vrste u Kini koje će u potpunosti biti u stranom vlasništvu i vjerovatno najveća strana investicija u šangajskom proizvodnom sektoru.\nMemorandum o razumijevanju koji su potpisale dvije strane predviđa da će se u okviru nove "gigafabrike" odvijati sve djelatnosti, od razvojno-istraživačkih, do proizvodnih i prodajnih, piše South China Morning Post.\nIzgradnja fabrike trebalo bi da počne tokom prvih mjeseci 2019.\nPotpisivanju sporazuma prisustvovao je prvi čovjek Tesle, Ilon Mask, koji je u prošlosti kritikovao politiku kineskih vlasti kojom je bilo propisano da strani proizvođači automobila – ukoliko žele da izrađuju vozila u Kini - moraju najprije da osnuju zajedničko preduzeće sa domaćim partnerima sa vlasničkim udjelom 50:50, a zatim mogu da grade fabriku.\nKina je u međvremenu najavila da planira da 2022. ukine ovaj propis za kompanije koje izrađuju automobile sa alternativnim pogonskim sistemima, poput električnih, što će omogućiti Tesli da samostalno izrađuje svoje modele u toj zemlji.\nPet osoba stradalo od vatrometa\nEksplozija u radnji za vatromet, pet mrtvih


Sportske.net - JSL - Puškarić pogurao "Vošu" ka Evropi\nJSL - Puškarić pogurao "Vošu" ka Evropi\nU poslednjem susretu 21. kola Jelen Superlige fudbaleri Vojvodine savladali su Radnički iz Niša čime su se vratili u neizvesnu trku za mesto koje vodi u Evropu a za koje se bore još tri ekipe.\nPoslednja utakmica 21. kola Jelen Superlige igrana je u Novom Sadu gde su se sastali Vojvodina i Radnički Niš, dva tima za koje je današnji meč bio "kvalifikacioni" u borbi za Evropu.\nDva tima imala su po 30 osvojenih bodova do večerašnjeg susreta pa je pobedniku bio zagarantovan povratak u borbu za treću poziciju na tabeli koju trenutno drži Čukarički sa 35 osvojenih bodova.\nVojvodina je na najbolji mogući način iskoristila poraze "Brđana" i Novog Pazara u kolu na koje je "spuštena zavesa" i pobedom nad Nišlijama uspela da se vrati u društvo ekipa koje se bore za treće mesto na tabeli.\nNovosađani su slavili rezultatom 1:0 (1:0) a pobedu "Lalama" doneo je Darko Puškarić pogotkom u poslednjem minutu prvog dela meča.\nVojvodina je pored postignutog gola imala još nekoliko izglednih prilika da pobedu učini većom ali joj ni minimalni trijumf neće pokvariti užitak.\nGostujući sastav uputio je samo jedan udarac u okvir gola tokom večerašnjeg susreta pa se mora priznati da je Vojvodina zasluženo slavila i ostavila Nišlije na sedmoj poziciji na tabeli sa malim izgledima da se ponovo uključe u trku za treće mesto.\nSa druge strane, Voša preuzima šestu poziciju na tabeli ali joj zaostatak od svega dva boda za trećeplasiranim Čukaričkim garantuje šansu da se do kraja sezone domogne kvalifikacija za Ligu Evrope.\nUz to treba imati u vidu da Novosađani svoju priliku za izlazak u Evropu vrebaju i preko Kupa jer imaju velike šanse da se nađu u finalu a eventualno osvajanje trofeja značilo bi direktan plasman u kvalifikacije za Ligu Evrope.


Beograd Pocetna Archives - Страница 5 од 919 - Studio B\nMeđunarodni dan osoba sa invaliditetom obeležen i na Čukarici\n2019/12/03 5 days ago Detaljno...\nU Galeriji Kulturnog centra Čukarica izloženi radovi koje su napravili korisnici Centra za dnevni boravak dece sa posebnim potrebama. Ova dečja izložba pokazala radost koju donose praznici.\nRadojičić: Udruženi za zdraviji i zeleniji Beograd\nMoramo svi zajedno da radimo na tome da Beograd bude zdraviji i zeleniji grad, kao i ekološki prihvatljiviji za sve njegove građane, poručio gradonačelnik Beograda Zoran Radojičić.\nTokom izvođenja radova kojim će se instalacije toplovodne mreže dovesti u funkciju u Borskoj ulici, od 4. do 30. decembra doći će do promena u radu linija javnog prevoza, saopšteno iz Sekreterijata za javni prevoz.\nĐaci Građevinske škole u poseti „Beogradskom vodovodu i kanalizaciji”\nNa poziv direktora „Beogradskog vodovoda i kanalizacije” Dragana Đorđevića, grupa od 14 đaka srednje Građevinske škole u Beogradu, zajedno sa njihovim profesorom, upoznala se sa rukovodstvom JKP „Beogradski vodovod i kanalizacija” i saznala najvažnije informacije o radu i poslovanju ovog gradskog preduzeća.\nPočele prijave za besplatne novogodišnje paketiće za decu sa Savskog venca\nVesić: Tokom noći posuto 100 tona soli, kamion poklon Kosovskoj Mitrovici\nGrad Beograd poklonio Kosovskoj Mitrovici potpuno repariran i sređen kamion za čišćenje snega. Za ovu zimsku sezonu nabavili smo 60 novih kamiona u „Beograd-putu” i ove godine ćemo prvi put posle duže od dvadeset godina imati sto kamiona za čišćenje snega i 30 kamiona u pripravnosti – kaže Vesić.\nKancelarija za mlade GO Zemun: Kako se zaštititi od HIV-a\nPovodom Svetskog dana borbe protiv side Savet za zdravstvo, socijalnu i dečiju zaštitu GO Zemun, u saradnji sa Domom zdravlja Zemun, 2. decembra u velikoj sali organizovao predavanje ”Kako da se zaštitite od HIV-a/SIDE”.


Fronteks pokrenuo operaciju u Srbiji, najavljuje pojačanje snaga do kraja godine\nKomesarska EU za unutrašnje poslove i migracije Ilva Johanson sa zvaničnicima MUP Srbije i pripadnicima Stalnih snaga Fronteksa na graničnom prelazu Dimitrovgrad (foto: frontex.europa.eu)\nEvropska agencija za graničnu i obalsku stražu (Fronteks) pokrenula je 16. juna operaciju u Srbiji. To je treća operacija te agencije na teritoriji Zapadnog Balkana, nakon Albanije i Crne Gore i simboliše zajedničke napore za bolju kontrolu granica regiona.\nU Srbiji, na granici prema Bugarskoj, raspoređeno je 44 policajca Fronteksa iz četrnaest zemalja EU iz sastava novoformiranih Stalnih snaga za graničnu i obalsku stražu. Njihov broj će na zahtev Beograda do kraja godine biti povećan na 87, navodi se u saopštenju te evropske agencije.\nOperacijom "Združena operacija u Srbiji - kopno 2021" upravlja se iz sedišta Fronteksa u Varšavi, a lokalni koordinacioni centar nalazi se na graničnom prelazu Gradina. Oni će pomagati srpskoj policiji u borbi protiv šverca i trgovine ljudima, ukradenih vozila, oružja, akcizne robe, falsifikovanih isprava i terorističkih pretnji.\nStalne snage za graničnu i obalsku stražu Fronteksa predstavljaju prvu stalnu uniformisanu jedinica EU (foto: frontex.europa.eu)\nGranica prema Bugarskoj je izabrana zbog bezbednosnih procena koje ukazuju na rast ilegalnih prelazaka granica na tom području.\nStalne snage Fronteksa u Srbiji će takođe delovati u okviru bezbednosne inicijative EU za borbu protiv međunarodnog organizovanog kriminala pod nazivom EMPACT.\n"Naše uspešne operacije u državama Zapadnog Balkana pokazuju da je prekogranična saradnja ključna za borbu protiv različitih prekograničnih kriminalnih aktivnosti u ovom ključnom delu Evrope. Radujem se zajedničkom radu policijaca Srbije i Fronteksa" rekao je povodom pokretanja operacije u Srbiji direktor Fronteksa Fabris Ležeri.\nPolicajci Fronteksa u Srbiji nose plava obeležja, lično oružje i opremu potrebnu za izvršenje zadataka. Zakon o potvrđivanju sporazuma o statusu između Srbije i EU o akcijama Fronteksa precizira načine zajedničkog rada sa MUP-om Srbije i ovlašćenja članova operacije.\nU njemu se između ostalog navodi da članovi tima poštuju nacionalno zakonodavstvo Srbije i da uz saglasnost matične države članice i Srbije mogu da primene neophodnu silu. Imunitet od domaćeg krivičnog sudstva predviđen je za dela izvršena tokom akcija sprovedenih u skladu sa operativnim planom.\nČlanovi tima operacije Fronteksa u Albaniji (foto: frontex.europa.eu)\nFronteks je prvu operaciju na Zapadnom Balkanu pokrenuo 2019. u Albaniji. Prošle godine aktivirana je i operacija u Crnoj Gori. U te dve misije angažovano je 150 policajaca Fronteksa.\nPovećanje broja Fronteksovih službenika na spoljnim granicama EU usledilo je zbog kontinuiranog povećanja ilegalnih prelazaka granice na takozvanoj Balkanskoj migrantskoj ruti, koja nije izgubila na značaju ni tokom pandemije korona virusa.


Kinezi grade HE "Ulog"\nсреда, 19 септембар 2012 06:12\nJedna od vodećih svjetskih infrastrukturnih kompanija, kineski "Sinohidro" gradiće hidroelektranu "Ulog" na Neretvi.\nOvaj projekat u BiH razvija "EFT grupa", a ugovor između kompanija potpisan je u Pekingu, na marginama prvog samita "Sekretarijata za saradnju između Kine i zemalja sentralne i istočne Evrope".\nVuk Hamović, predsjednik "EFT grupe", kaže da ukupna vrijednost potpisanog ugovora iznosi 44 miliona evra.\n-"Sinohidro" će hidroelektranu "Ulog" izgraditi po sistemu ključ u ruke. Posle partnerstva sa kompanijom "Dongfang" na projektu termoelektrane "Stanari", zadovoljni smo što će još jedna renomirana kineska kompanija debitovati na evropskom tržištu radeći na jednom našem projektu - rekao je Hamović.\nHE "Ulog" projektovana je kao protočna hidroelektrana kapaciteta 35 megavata. Gradi se u blizini mjesta Ulog, u opštini Kalinovik. Ukupna vrijednost projekta je oko 60 miliona evra i obuhvata, osim elektrane i pratećih objekata, i oko sedam kilometara novih, pristupnih puteva. HE "Ulog" trebala bi da bude na mreži početkom 2016. godine.\n"Sinohidro" trenutno razvija infrastrukturne projekte u 55 zemalja svijeta, među kojima, su pored energetskih objekata, aerodromi i brze pruge. U 2010. godini ova kompanija imala je više od 25 milijardi dolara prihoda, a zapošljava više od 200.000 ljudi.\n"EFT grupa" bavi se trgovinom i investicijama u energetskom sektoru, posebno u zapadnoj, srednjoj i jugoistočnoj evropi. Kroz trgovinu, ulaganja u nove energetske proizvodne pogone i izgradnju novih prenosnih kapaciteta EFT predvodi razvoj tržišta električne energije u jogoistočnoj Evropi.\nStrateški cilj "EFT grupe" je da postane prvi veliki privatni proizvođač električne energije u regionu i da na taj način obezbjedi dugoročnu stabilnost svoje trgovinske operacije. Kompanija je već uspješno ostvarila više od 70 miliona investicija u BiH, koje se razvijaju u skladu sa direktivama EU o zaštiti životne sredine. U EFT-u takođe smatraju da ulaganja treba da stimulišu progres, rad i profit, kao i da pomognu stvaranje osnove za održivi razvoj lokalnih zajednica.


Prva elektronska sednica Vlade uspešno održana\nPrva elektronska sednica Vlade uspešno održana – Personal magazin\nPremijer dr Mirko Cvetković predsedavao je danas prvom elektronskom sednicom Vlade Republike Srbije. Umesto stotina stranica štampanih materijala ministri će na sednice Vlade ubuduće donositi samo elektronsku identifikacionu karticu za…\nPremijer dr Mirko Cvetković predsedavao je danas prvom elektronskom sednicom Vlade Republike Srbije. Umesto stotina stranica štampanih materijala ministri će na sednice Vlade ubuduće donositi samo elektronsku identifikacionu karticu za pristup sistemu elektronskih sednica.\n“Elektronske sednice Vlade ubrzaćeprocese donošenja odluka, povećatitransparentnosti značajno unaprediti funkcionisanje Generalnog sekretarijata Vlade. Realizacijom ovog projekta Vlada pokazuje čvrsto opredeljenje za razvoj elektronske uprave, aznačaj projekta se ogleda i u tome što će najviši predstavnici izvršne vlasti svakodnevno koristiti moderne tehnologije, čime će i sami bolje razumeti ulogu informacionih tehnologija i efekte njihovog korišćenja u poslovima uprave. Ovim je načinjen krupan korak u ukupnom razvoju elektronske uprave”, istakla je ministarka za telekomunikacije i informaciono društvo Jasna Matić.\nKroz postupak javne nabavke na tenderu, ugovor za realizaciju dodeljen je konzorcijumu preduzeća Spinnaker New Technologies(član ComTrade Group) i Telekom Srbija, koji su projekat “Informacioni sistem Vlade Republike Srbije” realizovali u ugovorenom roku. Vrednost ugovora koji se finansira iz sredstava NIP-aje 27.396.480,60 dinara.\nUpotrebom sistema elektronskih sednica ostvariće se i značajne uštede na troškovima papira, umnožavanja, održavanja štamparskih i kopir mašina, kao i drugim povezanim logističkim troškovima.\nPrva elektronska sednica Vlade uspešno održana was last modified: June 13th, 2009 by Redakcija\nelektronska sednicaelektronska upravaInformacioni sistem Vlade Republike SrbijeJasnaMirko CvetkovićSpinnaker New Technologiessredstava NIP-a\nSastanak sindikata PTT i Ministarstva za telekomunikacije i informaciono društvo


ODLIČAN START: Orlići bez problema do bodova protiv Brazila – Balkan-Handball.com\nHome / Balkan / ODLIČAN START: Orlići bez problema do bodova protiv Brazila\nODLIČAN START: Orlići bez problema do bodova protiv Brazila\nKadetska reprezentacija Srbije na najbolji mogući način otvorila je Svetsko prvenstvo 2019 u Makedoniji. „Orlići“ su pružili odličnu partiju u pobedi nad Brazilom 30:24 (14:11) i osvojili dva boda koja će im puno značiti u ostvarenju prvog cilja na takmičenju u Skoplju – plasmanu u osminu finala. Prednost i trijumf izabranika trenera Aleksandra Radosavljevića ni jednog trenutka se nije dovela u pitanje u 60 minuta borbe u hali „Boris Trajkovski“.\nIndividualni napadački kvalitet desnog beka srpskog tima Jovice Nikolića (postigao prva 4 od šest golova na meču) i kolektivna odbrana doneli su početnu prednost u sedmom minutu (4:2), da bi vezane tehničke greške i par golova Brazilaca bez adekvatne defanzivne reakcije dovele „Karioke“ u poziciji da budu u egalu do 15. minuta (od 4:4 do 7:7). Bolja odbrana donela je i lake golove Kukića i Kojadinovića, pa je brazilska klupa zatražila tajm-aut pri rezultatu 11:8.\nMićić donosi +5 (13:8) u 22. minutu, kada nastupa napadačka kriza do kraja prvog dela, što se nije odrazilo na prednost „Orlića“ – 14:11.\nNaredni rival Srbije je selekcija Portugala (sreda, 20.30) , koja je iznenađujuće ubedljivo savladala Nemačku 33:26.\nIsland je u prvom meču grupe D bio bolji od Tunisa 25:20.\n← Prethodni članak SP KADETA: Slovenija teškom mukom do pobede nad Čileom\nNaredni članak → „LAVOVI“ KAO „ORLOVI“ – Ćirović & Radović za jači utisak prve pobede!


Parlament FBiH: Sutra rasprava o rebalansu budžeta – Informer\nPredstavnički dom Parlamenta Federacije BiH trebalo bi sutra da razmatra Prijedlog izmjena i dopuna Budžeta za ovu godinu i Prijedlog zakona o izmjenama i dopunama Zakona o izvršenju Budžeta po hitnom postupu.\nFederalni ministar finansija Ante Krajina ranije je rekao da u budžetu nisu predviđeni “i” .tektonski poremećaji“.\nNajavljeno je uvećanje ukupne budžetske cifre za 2,15 odsto i predložene su određene uštede u mnogo stavki, te uvećanje transfera za ratne i neratne invalide.\nO rebalansu federalnog budžeta trebalo bi da se 28. jula izjasni i Dom naroda Parlamenta FBiH.\nNa sutrašnjoj sjednici Predstavničkog doma Parlamenta FBiH biće razmatran i Prijedlog zakona o putevima, Nacrt zakona o nezastarjevanju krivičnih djela ratnog profiterstva i krivičnoih djela iz procesa ratne privatizacije.\nDodik: RS će biti partner Peteru Sorensenu samo ako on ne bude kopija prethodnih predstavnika


Visoki predstavnik Inzko sastao se sa Gordanom Tadić, vršiocem dužnosti glavnog tužioca | Office of the High Representative\nVisoki predstavnik Inzko sastao se sa Gordanom Tadić, vršiocem dužnosti glavnog tužioca\n“Kako bi napredovala na reformskom putu, Bosna i Hercegovina mora strogo provoditi vladavinu prava, čuvati i jačati nezavisnost svog pravosudnog sistema”, rekao je danas visoki predstavnik Valentin Inzko, nakon sastanka sa vršiocem dužnosti glavnog tužioca BiH, Gordanom Tadić.\n“U svakom demokratskom sistemu, sudovi i tužioci su temelj vladavine prava. Imajući na umu da je nadležnost državnog suda i tužilaštva da rješava najozbiljnije slučajeve i one koji utiču na cijelu zemlju, te institucije imaju obavezu da djeluju tako da uvjere javnost da je pravda dostupna, i da se zakoni primjenjuju pravedno i jednako na sve,” dodao je visoki predstavnik Inzko.\n“Svakodnevno dobijam pisma građana, koji mi se obično žale na nepostojanje vladavine prava i koliko su isfrustrirani jer je pravda nedostižna. Odgovor na to je da svi organi vlasti treba da omoguće izgradnju nezavisnog, odgovornog, profesionalnog i efikasnog pravosuđa, sposobnog da efikasno i brzo reaguje kad god se krši zakon. Polažemo vjeru u Tužilaštvo BiH da je u stanju uspješno goniti slučajeve kriminala, i na taj način dokazati građanima da je pravda dostižna,” rekao je visoki predstavnik, izražavajući punu podršku profesionalnom radu pravosudnih i drugih institucija vladavine prava.


Geotermalna | Energetski portal Srbije\nPočeli „Dani geotermalne energije 2015“ u Novom Sadu\nU Novom Sadu je 21. maja 2015. godine počela konferencija „Dani geotermalne energije“ u organizaciji AP Vojvodina i Skupštine evropskih regiona. Pokrajinski sekretar za energetiku i mineralne sirovine gospodin Nenad Stanković istakao je da je u Vojvodini u toku istraživanje hidrotermalne energije. Prema njegovim rečima, prva istraživanja ove vrste započeta …\nPredstavljeni potencijali opštine Bogatić iz oblasti OIE\nProteklog vikenda u Bogatiću održan je sastanak između državnog sekretara ministarstva poljoprivrede i zaštite životne sredine gospođe Stane Božović i predstavnika opštine Bogatić u vezi potencijala iz obnovljivih izvora energije ove opštine. Gospođa Stana Božović je ovom prilikom istakla da opština Bogatić raspolaže velikim potencijalima iz oblasti obnovljivih izvora energije, …\nHrvatska dobija geotermalnu elektranu\nPredsednik Upravnog odbora turske kompanije „MB Holding“ gospodin Muharem Balat izjavio je da će ova kompanija početi sa izgradnjom geotermalne elektrane u Republici Hrvatskoj u martu sledeće godine. On je istakao da će vrednost ove elektrane biti oko 30 miliona evra, a trebalo bi da počne sa radom 2017. godine. …\nGeotermalno daljinsko grejanje uskoro i u Bogatiću\nU opštini Bogatić uskoro će biti završene analize na geotermalnoj bušotini u Bairu čime će se steći uslovi za početak realizacije pilot projekta daljinskog geotermalnog grejanja u Bogatiću. U planu je da se 13 javnih ustanova zagreva na ovaj način. Predsednik opštine Bogatić gospodin Nenad Beserovac izjavio je u intervjuu …\nNedovoljna iskorišćenost geotermalnih izvora\nRepublika Srbija ima veliki potencijal u geotermalnoj energiji, ali se ovaj resurs nedovoljno koristi. Samo oko jedne petine geotermalnih voda je iskorišćeno, i to uglavnom za banjska lečenja. Direktor Banje Junaković gospodin Dragomir Obradović u intervjuu za dnevni list „Blic“ istakao je da ova banja od 1983. godine koristi geotermalne …


Regionalni ekonomski forum za JIE 2009: Na trećim tržištima možemo nastupiti samo ako između sebe dobro sarađujemo - energetika i infrastruktura šanse za region - Akta.ba\nRegionalni ekonomski forum za JIE 2009: Na trećim tržištima možemo nastupiti samo ako između sebe dobro sarađujemo - energetika i infrastruktura šanse za region\n20.11.2009. 18:25 / Izvor: eKapija.ba\nEnergetika i infrastruktura su šanse za region, a saradnja među zemljama regiona nameće se kao imperativ, istaknuto je tokom drugog dana šestog Regionalnog ekonomskog foruma za jugoistočnu Evropu, održanog 20. novembra 2009. godine u Sarajevu.\nDvodnevni forum održan je pod pokroviteljstvom Predsjedništva BiH, a tema je bila "Konkurenti i partneri na putu u Evropsku uniju u uvjetima svjetske ekonomske krize". Okupio je visoke zvaničnike vlada iz regiona, vodeće donosioce odluka, gradonačelnike, pripadnike akademske zajednice i druge javne ličnosti.\nU okviru predsjedničke sesije na Forumu je predstavljen izvještaj o kompetitivnosti regije i pojedinačnih zemalja jugoistočne Evrope koji daje iscrpnu analizu trendova i detaljnu sliku država te služi kao korisno sredstvo kreatorima politike i poslovnim stratezima. Izvještaj naglašava mogućnost za razvoj regiona i što je još značajnije, identificira višestruke prepreke za brži razvoj.\nPredsjednik Crne Gore Filip Vujanović je kazao da i dalje treba biti dobar izvor informacija za pojedinačne ekonomske politike i ekonomsko povezivanje. Govoreći o uticaju globalne krize u ovoj zemlji i prevazilaženju posljedica, Vujanović je naglasio značaj ulaganja u saobraćajnu i energetsku infrastrukturtu, te dodao da neke prognoze govore da će naredna godina biti bolja.\n"Aktuelna ekonomska kriza je pogodila sve nacionalne ekonomije što je u većim državama rezultiralo širokim državnim diferencionizmom posebno u bankarstvu. To je podstaklo i skepticizam u odnosu na funkcionisanje slobodnih tržišta, sve do pitanja da li je konkurencija i stabilnost ekonomije uopšte moguća u recesiji", kazao je Vujanović.\nOn je naglasio da nakon godinu dana od početka globalne ekonomske krize i reakcija od strane velikih ekonomskih i regionalnih sistema, sve analize Evropske unije i međunarodnih finansijskih institucija upućuju na to da je izlazna strategija u malom ekonomskom kolektivu.\nJasno je da je taj novi poredak podrazumijevajući u uvođenju ekonomskih politika u uslovima povećane rizičnosti, smatra Vujanović.\n"Finansijska kompetitivnost biće vraćena efikasnom primjenom regulative i kontrole, a ta kombinacija biće okvir budućeg funkcionisanja tržišta. Tržišta imaju pravila koja obezbjeđuju osnovu za ekonomski rast ali kompleksnost globalnih ekonomija nameće snažnije i opreznije balansiranje između državnih i tržišnih instrumenata. Za kompetitivnost nije presudna veličina tržišta, već njegov ukupni kvalitet i sofisticiranost.\nEfikasna saradnja centralnih banaka i sinhronizacija akcija nacionalnih vlada, članica EU i SAD-a na korekciji finansijskih poremećaja i uvođenje eura u finansijskoj regulativi, posnažili su, a ne oslabili evropsku koheziju i saradnju", naglasio je Vujanović te dodao da je ovo važna podrška i podsticaj za zemlje Zapadnog Balkana, čija se privatizovana tržišta, iako teško pogođena aktuelnom krizom, moraju dalje povezivati i pripremati za konkurenciju za snažnijim, sofisticiranijim i organizovanijim tržištima EU.\nTo je zajednički i dugoročni zadatak, a u njegovom ispunjavanju ovaj region ima dobru polaznu osnovu u instituciji CEFTA-e. Polazeći od vizije da kompetitivnost donosi prosperitet, Crna Gora je, kako je kazao predsjednik Vujanović, unaprijeđenje konkurencije i regionalnog razvoja definisala kao najvažniji zadatak ekonomske politike. Prema njegovim riječima, užurbano se priprema sveobuhvatna revizija zakona u određenim pravinim sektorima na nacionalnim i lokalnim nivoima. Među njima su smanjenje investicija za pokretanje biznisa, revizija zakona koji poboljšava konkurentnost i stimulisanje saradnje.\n"Sasvim je izvjesno da bi se unaprijeđenjem infrastrukture, kapaciteta institucija, obrazovanja i razmjene znanja i inovativnosti, snažno unaprijedile kompetitivne prednosti i ukupna konkurentnost našeg regiona u cjelini", kazao je Vujanović na kraju izlaganja.\nPredsjednik Hrvatske Stjepan Mesić kazao je da su prezentirani dokumenti važni, ne samo za privredne subjekte zemalja u regiji već i za kreatore strategije privrednog razvoja. On je naglasio je važnost jačanja izvozne privrede, obnavljanja poslovnih veza i uspostavljanja novih na tržištima u regiji i trećim tržištima uz ravnopravnost i poštivanje interesa svih uključenih strana.\nU izjavi za portal eKapija.ba, predsjednik Mesić je naglasio da je na današnjem Forumu, kao i do sada, naglasak stavljen na činjenicu da zajednički nastup na trećim tržištima može omogućiti aktiviranje gospodarstava u regionu.\n"Na trećim tržištima možemo nastupiti onda ako između sebe dobro sarađujemo. Dakle, poziv ovog Foruma je bolja i veća saradnja i istup na strano tržište", kazao je Mesić za eKapija.ba.\nNa Forumu je, kako je istakao zamjenik predsjednika Republike Bugarske Angel Marin, istaknuta potreba za jačanjem regionale saradnje i demonstrirana spremnost da se doprinese stabilizaciji privrednog ambijenta u regionu u prevladavanju posljedica krize.\n"Balkanske države su shvatile da je njihov pojedinačni razvoj značajan, ali nije dovoljan tako da će razvoj cijele regije pružiti priliku na putu ka evroatlantskim integracijama", istakao je predsjednik Republike Albanije Bamir Topi.\nPredsjedavajući Predsjedništva BiH Željko Komšić naglasio je važnost ovog skupa koji govori o zajedničkoj želji za boljom regionalnom saradnjom, kako ekonomskom tako i političkom na principima partnerstva, razumijevanja, poštovanja i dobrosusjedstva, kao i izvještaja koji naglašava mogućnost za razvoj regiona i identificira višestruke prepreke za brži razvoj.\n"Nadam se da će naše vlade ozbiljno shvatiti ono što piše u izvještaju i krenuti da ispravljaju određene nedostatke na koje je ukazano kako se glavna finansijsko-ekonomska aktivnost u BiH ne bi svodila na zaključivanje aranžmana s MMF-om. Puno prostora ima da ova zemlja nešto uradi ne ekonomskom planu, u energetskom sektoru, gradnji nove infrastukture, a neke kratkoročne mjere mogu se ticati poboljšanja regionalne ekonomske saradnje posebno zajedničkog nastupa naših firmi na trećim tržištima", istakao je Komšić.\nIzvještaj o kompetitivnosti zemalja i regiona jugoistočne Evrope prezentirao je direktor MIT Centra Ekonomskog fakulteta Sarajevo Zlatko Lagumdžija.\nPo njegovim riječima, ono što je zajedničko jeste da postoji ogroman potencijal i potreba da firme u regionu više sarađuju i da komplementarno mogu nastupati na drugim tržištima.\nLagumdžija je kazao da posebno energetika i infrastruktura predstavljauju šanse za region. Dodao je da je moguće napraviti iskorak naprijed ako država, svaka pojedinačno i sve zajedno, imaju aktivniji odnos ka reguliranju tržišta što su već učinile savremene zemlje svijeta.\n"Ukoliko se ove pretpostavke ispune može se očekivati da se počne rješavati problem s kojim se suočavaju zemlje u regionu a to je odliv mladih stručnih ljudi", kazao je Lagumdžija dodajući da se bez saradnje u regionu i bez aktivnog odnosa svake vlade da se suoči s izazovima teško mogu očekivati ozbiljniji pomaci.\nRegionalni ekonomski forum za jugoistočnu Evropu 2009.\nKonkurenti i partneri na putu u Evropsku uniju u uvjetima svjetske ekonomske krize\nfinansijsko ekonomska aktivnost


10 miliona za proslavu otvaranja Starog mosta, rasipanje, ili... - 2004-04-23\nZvanične procjene kažu da će oko 10 miliona maraka ukupno biti potrošeno 23. jula ove godine, prilikom ceremonije otvaranja Starog mosta, kada se očekuje dolazak na desetine delegacija država iz cijelog svijeta na najvišem nivou.\nMeđutim, nemali broj je onih koji postavljaju pitanje da li je zaista potrebno potrošiti toliko novca na tu ceremoniju, u situaciji u kojoj veliki broj građana Mostara i BiH živi u siromaštvu.\nNakon što je nedavno po zasjedanju Organizcionog odbora za otvaranje obnovljenog Starog mosta saopšteno da bi ceremonija ukupno mogla koštati oko 10 miliona maraka, uz najavu dolaska velikog broja stranih državnika, u javnosti se sve češće čuju pitanja da li je potrebno i kako skupiti toliko novac u zemlji u kojoj ogroman broij ljudi živi u siromaštvu.\nSve primjedbe na ovaj iznos, za Glas Amerike, sublimira predstavnik opozicione SDP BiH, Sead Đulić, koji ističe da i on kao i svi drugi voli Stari most, ali.\n”Ovaj grad, ovaj kanton, ovaj narod živi u najvećoj bijedi. Ljudi se ubijaju, otimaju se za otpatke iz kontejnera i u toj situaciji trošiti naš novac, toliki novac za manifestaciju otvaranja Starog mosta je ludilo, ili je to pranje već potrošenog novca.“\nRukovodilac koordinacije Ceremonije otvaranja Starog mosta, dr. Amir Pašić ističe kako je cifra od 10 miliona maraka samo okvirna, te da to nisu fiksna sredstva. Naglašava kako vjeruje da će zapravo 85 posto od sredstava potrošenih na ceremoniju ostati u Mostaru i to kroz obnovu infrastrukture oko samog Starog mosta, popravku ulica, uređenje obala, obezbjeđenje minimalnih usluga za na desetine gostujućih delegacija, te vrlo važnu obnovu mostarskog Aerodroma.\nGospodin Pašić to sve gleda kroz prizmu turizma kao najperspektivnije oblasti za Mostar. Ipak, naglašava da je sigurnost najskuplja stavka u ceremoniji otvaranja Starog mosta.\nGospodin Pašić kaže da će novac za ceremoniju obezbijediti Grad Mostar, HNK, Vlade Federacije i RS, država BiH, a očekuje se da jedna četvrtina sredstava bude obezbjeđena putem sponzora.


Emisija: Dan Dunava\nDan Dunava ustanovljen je od strane Međunarodne komisije za zaštitu reke Dunav i „Aj Si Pi DI Ar-a“. Proslavlja se u Srbiji od 2004. godine, a kampanja „Sačuvajmo Dunav“ započela je 2005. godine. Cilj ove kampanje je da skrene pažnju javnosti na važnost očuvanja najlepše evropske reke, u čijem slivu živi preko 80 miliona ljudi.\nProslava održana u mnogim gradovima Srbije\nDan Dunava je ove godine pored Beograda proslavljen i širom Srbije brojnim manifestacijama koje su posvećene očuvanju dunavskog basena.\nPreko 60 manifestacija širom Srbije\nOvogodišnju proslavu obeležiće niz aktivnosti kulturno-umetničkog sadržaja za najmlađe i za one malo strarije.\nStudentski kamp "Sačuvajmo Dunav"\nPo drugi put na Velikom ratnom ostrvu\n60 studenata sa 11 fakulteta ove godine, po drugi put, učestvuje u studentskom kampu «Sačuvajmo Dunav» u organizaciji Ministarstva poljoprivrede, šumarstva i vodoprivrede – Republička direkcija za vode i Coca-Cola sistema u Srbiji.\nCentralna proslava Dana Dunava\nObeležena nizom manifestacija u našem glavnom gradu\nČišćenjem skoro dva kilometra obale Dunava, nizom edukativnih radionica praćenih zabavno-umetničkim programima, centralna proslava Dana Dunava skrenula pažnju javnosti na važnost očuvanja najvažnijeg evropskog ekosistema


PODMUKLA IGRA IZA LEĐA PUTINA I ASADA: Evo ko sve učestvuje u tome | WebTribune\nHome SPEKTAR PODMUKLA IGRA IZA LEĐA PUTINA I ASADA: Evo ko sve učestvuje u tome\nPariz i London sve više kritikuju ISIS i njihov program etničkog čišćenja. Ipak, upravo oni se spremaju na tajno etničko čišćenje severne Sirije s ciljem stvaranja lažnog Kurdistana, odnosno premeštanja ISIS-a u Al Anbar kako bi se stvorio „Sunistan“.\nFrancuska, Izrael i Velika Britanija su 20. novembra primorale Savet bezbednosti da usvoji rezoluciju 2249 kako bi mogle da pokrenu rat u Iraku i Siriji. Ova rezolucija, prema rečima francuskog predstavnika u UN, odobrava kolektivno delovanje u skladu sa Članom 51 Povelje Ujedinjenih nacija a iz razloga „legitimne odbrane“.\nMeđutim, stručnjaci Istražnog servisa biblioteke Doma komuna kažu da to nije istina. Nakon pažljivog proučavanja propisa, Arabela Lang navodi da rezolucija ni na koji način ne odobrava upotrebu sile, već nalaže svima koji imaju pravnu mogućnost na upotrebu sile da povećaju svoje napore.\nTo znači da se rezolucija odnosi samo na one države od kojih su Irak i Sirija zatražile intervenciju.\nUpravo iz ovog razloga je Irak uputio pismo generalnom sekretaru i Savetu bezbednosti navevši da je Irak napadnut od strane ISIS-a sa teritorije Sirije, iako je Islamska država osnovana u Iraku. Francuska i Velika Britanija su iskoristile ovaj poziv Iraka da bi se pozvale na svoje pravo na „legitimnu kolektivnu odbranu“.\nPored toga, obe ove države tvrde da ih je napao ISIS iz Sirije te da imaju i pojedinačno pravo na legitimnu odbranu. Međutim, ovi argumenti su validni samo u slučaju da Pariz i London mogu da dokažu da ih je napao ISIS iz Sirije, što ovde nije slučaj.\nStoga je vojna intervencija od strane Francuske, Izraela i Velike Britanije ilegalna dok god vlada Sirije ne pozove ove države da intervenišu.\nVažno je podsetiti da Povelja Ujedinjenih nacija i rezolucije Generalne skupštine UN zvanično zabranjuju vojnu podršku nedržavnim grupama koje pokušavaju da svrgnu neku od članica UN. Upravo zato su se Francuska i Velika Britanija pretvarale da šalju samo odbrambenu opremu oružanim grupama u Siriji.\nNažalost, te grupe su dobile i veliku količinu ofanzivne opreme – puške, minobacače, protivtenkovske i protivavionske projektile, eksplozive, pa čak i bojne otrove. Francuski predsednik Oland je u avgustu 2014. godine priznao da je slao oružje sirijskim „pobunjenicima“.\nOn je kasnije naveo da je slao topove, mitraljeze, lansere raketa i protivtenkovske projektile još od 2012. godine nedvosmisleno kršeći međunarodni zakon.\nFrancuska od 20. novembra pokušava da formira još jednu koaliciju za borbu protiv ISIS-a a s glavnim ciljem zauzimanja Rake. Takva retorika koja je dovoljna da ubedi javnost u Francuskoj da predstavlja odlučnost vlasti da odgovori na napade u Parizu, samo je izgovor za kolonijalne pretenzije predsednika Olanda. Naravno, treba isterati ISIS iz Rake, ali čije će kopnene snage to da učine i ko će posle imati koristi od toga?\nRuska vazdušna kampanja podržava kopnene snage sirijske vojske, dok bi francusko-britanska kampanja, prema rečima francuskog ministra spoljnih poslova Lorenta Fabijusa, podržavala Slobodnu sirijsku vojsku (FSA), sunitske arapske snage (odnosno Turkmene koje već podržava turska vojska) i Kurde (uključujući i sirijski YPG i iračke Pešmerge).\nUkoliko bi ove snage zauzele Raku, grad bi pripao regionalnoj kurdskoj vladi Iraka koja bi tu oblast aneksirala. Cilj je da se uspostavi „Kurdistan“ između Iraka i Sirije i da se isele svi Sirijci na toj teritoriji kako bi milioni turskih Kurda mogli da se nasele na toj istoj teritoriji.\nAlen Jupe, bivši francuski ministar spoljnih poslova, i njegov turski kolega Ahmed Davutoglu, potpisali su 2011. tajni sporazum. U njemu je dogovoreno da se razreši „kurdsko pitanje bez remećenja integriteta turske teritorije“, tj. da se stvori lažni Kurdistan u Siriji.\nKurdi su narod koji vekovima živi na teritoriji koju danas dele Turska, Irak i Iran. Prema popisu iz 1962. godine u Siriji ima samo 169.000 Kurda, što je nemerljivo mali deo u odnosu na broj stanovnika u Siriji.\nMeđutim, tokom turskog građanskog rata od 1980. do 1990. godine, 2 miliona turskih Kurda je pobeglo u Siriju. Francuska, Izrael i Velika Britanija žele da izdvoje Kurde u posebnu državu, ali ne u Turskoj već u Siriji.\nSirija je već jednom podeljena od strane Francuske i Velike Britanije na Konferenciji u San Remu 1920. godine, a na osnovu Sajks-Pikot sporazuma iz 1916. godine. Sirija je do tada obuhvatala i današnju Palestinu, Izrael, Liban, Jordan, Sandžak Aleksandrete (turski Antiok) i deo Iraka. Današnji projekti imaju za cilj da nastave rasparčavanje ove države.\nSvi Kurdi pripadaju istoj kulturi, iako govore različitim dijalektima.\nOni su se za vreme Hladnog rata podelili u dve različite grupe, pri čemu su jednu grupu podržavali Izrael i SAD, a drugu Sirija i SSSR.\nZa vreme turskog građanskog rata, glavna kurdska partija PKK i njen lider Abdulah Okalan su se zalagali za stvaranje nezavisnog Kurdistana u Turskoj. Kurdi su tada naveli da nemaju teritorijalne ambicije u Siriji.\nOkalan je prebegao u Damask postavši politička izbeglica i odatle je usmeravao vojne operacije u Turskoj. Zatim je 2 miliona Kurda prebeglo u Siriju bežeći od represije. Ankara je čak 1998. godine zapretila Damasku ratom ako nastavi da prima pripadnike PKK. Predsednik Hafez al Asad je zatražio od Abdulaha Okalana da pronađe drugo sklonište, ali je nastavio da štiti kurdske izbeglice.\nNa početku rata u Siriji, predsednik Bašar el Asad je dao sirijsko državljanstvo mnogim kurdskim izbeglicama iz Turske i ohrabrio ih da stvore lokalne brigade, štiteći teritoriju. Tokom prve dve godine rata, oni su potpuno sarađivali sa sirijskim snagama, ali se situacija promenila 2014. godine.\nSalih Muslim, direktor Kurdske demokratske unije Sirije, sastao se 2014. godine sa francuskim predsednikom Olandom i turskim predsednikom Erdoganom, koji su ga ubedili da odustane od PKK i da se pridruži njihovom projektu.\nOn je godinu dana kasnije pokrenuo operaciju s ciljem stvaranja Kurdistana u severnoj Siriji, što je izazvalo ustanak lokalnog stanovništva, uglavnom asirskih hrišćana i sunitskih Arapa. Takođe, brojni Kurdi su prebegli u Irak i odbili da učestvuju u ovom kolonijalnom projektu.\nSalih Muslim je ponovo posetio Pariz 27. novembra.\nRuska vojna intervencija 1. oktobra 2015. godie je značajno poremetila planove kolonijalnih sila, naročito Erdoganov plan za pročišćenje Sirije. Upravo zbog toga je on dao naređenje da se obori ruski avion.\nRusija je 16. novembra proširila svoje vojne operacije protiv terorističkih grupa u Siriji napadajući njihov izvor finansija. Predsednik Vladimir Putin je na zaprepašćenje svih prisutnih na samitu G20 prikazao fotografije naftnih tankera koji putuju iz Sirije u Tursku, indirektno optuživši Tursku za saradnju sa ISIS-om.\nPošto je Erdogan precenio podršku Vašingtona i potcenio moć Rusije, on je 24. novembra naredio da se obori ruski avion koji se našao u turskom vazdušnom prostoru u periodu od 17 sekundi. Moskva je bez oklevanja uvela teške ekonomske sankcije Ankari, ali i postavila S-400 PVO sisteme duž cele granice.\nMediji su odjednom postali puni optužbi protiv autokrate Erdogana i njegove porodice.\nBez obzira na optužbe izložene na samitu G20, Evropska unija je 29. novembra organizovala specijalan samit sa Turskom, otvorivši nova poglavlja u pregovorima Turske za prijem u EU i isplativši 3 milijarde evra Turskoj za pomaganje sirijskim izbeglicama s ciljem olakšavanja sirijske izbegličke krize.\nDanas se sve svodi na „oslobađanje“ severne Sirije kako bi se sprovela okupacija iste te teritorije od strane iračkih Kurda i kako bi se ISIS proterao u okrug Al Anbar.\nUspeo je samo da kaže kolegi : “Joj Vlado jasam gotov”. Umro je za nekoliko minuta …


Dodik: Mi smo privrženi izvornom Dejtonu – mojKontakt portal – Radio Televizija Kontakt\nDodik: Mi smo privrženi izvornom Dejtonu\nPredsjednik Republike Srpske Milorad Dodik rekao je na sastanku u Banjaluci sa grupom američkih kongresmena da je Srpska privržena izvornom Dejtonskom sporazumu, te da bi trebalo poštovati slovo tog dokumenta, ističući da su veliki nesporazumi u BiH počeli od trenutka kada je međunarodnim intervencionizmom ovaj sporazum počeo da se mijenja.\nDodik je izrazio očekivanje da se Amerikanci snažnije založe za dosljednu primjenu Dejtonskog mirovnog sporazuma, koji nije samo zaustavio rat, već je uspostavio i političko-pravni sistem u zemlji, s obzirom na to da su oni imali aktivan pristup u stvaranju ovog sporazuma.\nOn je informisao delegaciju američkog Kongresa i o ekonomskoj situaciji u Republici Srpskoj, ističući da je Srpska, uprkos izazovima, očuvala ekonomsku i finansijsku stabilnost.\nGovoreći o potrebi investiranja u privredu Republike Srpske, Dodik je naglasio da su američki investitori dobrodošli u Srpsku, saopšteno je iz kabineta predsjednika Republike Srpske.\nKongresmen Robert Aderholt, koji je predvodio delegaciju SAD, smatra da postoji potreba da se stavovi Republike Srpske još više približe američkom Kongresu, kao i drugim relevantnim političkim faktorima u toj zemlji.\nTrebinje: Poginula Ana Čučković reprezentativka BiH u plivanju\nBanjalučko porodilište: 3 djevojčice i 7 dječaka


Poljska počela izgradnju zida na granici sa Belorusijom - Svet - Čivijaš Radio Šabac\nPoljska počela izgradnju zida na granici sa Belorusijom – Svet\nPoljska je počela izgradnju zida na istočnoj granici sa Belorusijom kako bi sprečila ilegalni ulazak migranata na teritoriju EU.\nMetalni zid visine 5,5 metara, sa bodljikavom žicom na vrhu, koštaće više od 350 miliona evra i protezaće se duž 180 kilometara kopnenog dela granice sa Belorusijom, koju čini i reka Bug.\nDve građevinske kompanije gradiće zid danonoćno, a radovi bi trebalo da budu završeni do juna.\nPoljska je počela izgradnju zida u vreme kada evropske države diskutuju o jačanju zaštite spoljnih granica i o propisima za vraćanje u zemlje porekla migranata koji nemaju dozvolu za ostanak u EU.\nKritičari i ekolozi navode da zid neće zaustaviti migrante i da će naneti štetu Bjalovješkoj šumi, jednoj od poslednjih netaknutih šuma u Evropi.\nPritisak hiljada migranata sa Bliskog istoka i iz Afrike na šumovitu granicu Poljske i Litvanije sa Belorusijom počeo je letos i doveo do sukoba sa poljskim stražarima. Poljska je potom na granicu sa Belorusijom postavila žilet-žicu i povećala broj stražara.\nEvropska unija je optužila Belorusiju da je namerno slala migrante na granicu sa ciljem destablizacije tog bloka 27 država, sveteći se za sankcije uvedene beloruskim zvaničnicima zbog represije nad protivnicima vlasti posle predsedničkih izbora u avgustu 2020. godine.


Obućarska industrija u BiH gubi korak – ASinfo Portal\nBANJALUKA, DERVENTA – Proizvođači obuće u Bosni i Hercegovini koji su orijentisani na izvoz zbog posljedica pandemije virusa korona nalaze se u izuzetno teškoj situaciji, a prihodi bi ove godine mogli da budu manji i do 40 odsto u odnosu na ranije godine, ističu privrednici.\n“Najavljene mjere podrške ekonomijama na našim izvoznim tržištima, prije svega u Evropskoj uniji, trebalo bi postepeno da dovedu i do oporavka i tada bi se mogle ponovo očekivati veće i nove narudžbe i za bh. proizvođače. Međutim, oni ne mogu čekati toliko dugo i održavati isti nivo zaposlenosti bez pomoći za prevladavanje krize. Mislim da domaće vlasti moraju pomoći održavanju zaposlenosti u ovakvim kompanijama, jer je njihov potencijal dokazan i neupitan i moraju na neki način prevladati period smanjene tražnje koji je sada aktuelan”, zaključio je Gavran. Nezavisne novine\nTagovi: bihobucarska industrija


Dana vina u Rivici: Apsolutni pobednik zlatni merlot Nemanje Tanaskovića - AgroSmart\nDani vina u Rivici, koji se ove godine održavaju jubilarni 20 put, okupili su veliki broj učesnika i preko 50 izlagača koji su posetiocima ponudili najbolja vina i specijalitete „sremskog stola“.\nUpravo zahvaljujući ovoj turističko-privrednoj manifestaciji takmičarskog karaktera u Rivici je realizovano najviše infrastrukturnih projekata u tom kraju. Stoga Rivica ponosno nosi titulu najboljeg sela u Srbiji, koju dodeljuje Kulturno prosvetna zajednica Srbije.\nZlatni Merlot doveo je do šampionskog mesta na 20. Danima vina u Rivici, Nemanju Tanaskovića iz Krušedolskog Prnjavora. Apsolutni pobednik manifestacije proizvodi oko 10 hiljada litara vina godišnje i ovakve manifestacije su jedna od prilika da svoja vina plasira na tržište.\nDirektorka Uprave za agrarna plaćanja Biljana Petrović pojasnila je da će se u skladu sa novousvojenom Strategijom za ravoj vinarstva i vinogradarstva nastaviti intenzivna podrška ovom rastućem sektoru.\nVinarima su na raspolaganju podsticajna sredstva iz nacionalnog budžeta, ali i sredstva IPARD fonda, kao i novi projekat koji Ministarstvo poljoprivrede, šumarstva i vodoprivrede realizuje u saradnji sa Svetskom bankom.


Od početka godine finansirano liječenje za 16 djece | Trebinje Danas\nOd početka godine finansirano liječenje za 16 djece\n10.02.2021. u 16:07\nFond solidarnosti Republike Srpske za dijagnostiku i liječenje oboljenja, stanja i povreda djece od početka ove godine finansirao je za 16 mališana liječenje i dijagnostiku u inostranstvu, rečeno je Srni u ovom fondu.\nIz Fonda su naveli da je od početka godine najveći iznos - 291.500 evra izdvojen za kompletno šestomjesečno liječenje rijetke bolesti u Beogradu, a planirano je da se sprovodi kontinuirano.\n- Trenutno stanje na računu je 11,6 miliona KM - rekli su u Fondu, te napomenuli da se sredstva Fonda solidarnosti troše isključivo za liječenje djece u inostranstvu i ni za jednu drugu namjenu.\nOd početka rada, Fond solidarnosti finansirao je liječenje i dijagnostiku za 243 djece, a neka liječenja produžena su više puta, te je ukupno odobreno 351 rješenje.\nPrema podacima Fonda, najskuplje liječenje do sada koštalo je oko 800.000 evra za liječenje u Njemačkoj, a, osim u ovu zemlju, djeca su na liječenje u inostranstvo upućivana i u referentne zdravstvene ustanove u Španiji, Austriji, Italiji, Švajcarskoj, Belgiji, Rusiji, Sloveniji, Turskoj, Srbiji, Velikoj Britaniji i Holandiji.\nNajveći broj zahtjeva odnosi se na genetska ispitivanja, dok su na liječenje djeca upućivana zbog malignih tumora, neuroloških oboljenja, ortopedskih anomalija, kardioloških oboljenja, te teških poremećaja vida i sluha.\n- Fond solidarnosti je još početkom pandemije virsa korona donio odluku da u toku trajanja vanredne situacije finansira i dodatne troškove u vezi sa liječenjima u inostranstvu - napomenuli su u Fondu.\nDodatni troškovi se odnose na putne troškove ili smještaj u inostranstvu u slučaju da se porodica ne može vratiti u Republiku Srpsku zbog ograničenja prelaska granica.\nIz Fonda su dodali da su obuhvaćeni i troškovi nabavke medicinskih sredstava ili lijekova koje preporuči zdravstvena ustanova u inostranstvu s ciljem obezbjeđivanja daljeg liječenja djeteta u kućnim uslovima.\n- Na ovaj način, Fond solidarnosti je nastojao da maksimalno olakša porodicama boravak u inostranstvu za vrijeme vanredne situacije uzrokovanog pandemijom i bar ih rastereti brige u vezi sa dodatnim troškovima koji su nastajali usljed nemogućnosti porodica da se vrate u zemlju - rekli su u Fondu.


Zigi Marli i njegova porodica u prazničnoj UGG kampanji - ESQUIRE.RS\nGlobalni lifestyle brend inspirisan južnom Kalifornijom UGG® predstavio je prazničnu kampanju koja slavi ljude koji podržavaju, inspirišu i prihvataju jedni druge. Zvezda kampanje je naslednik muzičke ikone Boba Marlija Zigi Marli, njegova supruga i sedmoro dece. Ova živopisna jamajčanska porodica živi u Kaliforniji i čine je kreativci, talentovani muzičari i društveni aktivisti.\n“Praznike bi trebalo provesti sa porodicom i onima koje volimo. Sa Zigijem i ostatkom porodice Marli u glavnoj ulozi, naša novogodišnja kampanja slavi važnost i lepotu porodice, ljubavi i magije koju donose praznici.”


GRLIĆ RADMAN U EU PROBLEMATIZIRAO IZBORNI ZAKON BIH: NIJE NAIŠAO NA OČEKIVANU PODRŠKU | Hayat.ba\nIako je Radman nakon sastanka rekao medijima da je za stavove koje je iznio tokom sastanka dobio “podršku nekoliko kolega”, kako saznajemo, nekoliko u ovom slučaju znači dvoje.\nNaime, Radmanove iznešene stavove o nužnosti promjene Izbornog zakona u BiH, prema našim informacijama, podržale su samo Mađarska i Grčka. Ostalih 24 zemlje nisu dale svoju podršku Radmanovom izlaganju.\nU suštini, na ovu temu i sa stavovima koji hrvatski predstavnici pokušavaju nametnuti kao dominantni narativ, jučer u Vijeću za vanjske poslove EU nije bilo nikakvih zaključaka.\nPodsjetimo, Radman je jučer govorio o stanju u BiH i upoznao kolege s trenutačnom situacijom u vezi s naporima na izmjenama izbornog zakona u kojima sudjeluju predstavnici Sjedinjenih Država i Evropske unije.\nIzvijestio sam ih o zabrinjavajućoj situaciji u BiH. Rekao sam da je nužno da EU mora poslati snažnu, jasnu i nedvosmislenu poruku onima koji koče promjene izbornog zakona i kojima odgovara status quo – rekao je jučer nakon sastanka Grlić Radman.\nTakođer je važno podsjetiti da je u decembru prošle godine Vijeće za vanjske poslove Evropske unije usvojilo zaključke o Bosni i Hercegovini u kojima se ne spominje konstitutivnost naroda niti legitimno predstavljanje.


Austrougarska - Blic Online\nKako su izgledali austrougarski zločini 1914, kako su lečeni ranjenici Cerske i Kolubarske bitke, ko je bio tamnoputi lekar u valjevskoj bolnici, kako su građani dočekali oslobodioce - sve to otkrivaju doskora nedostupne fotografije čuvenog dr Arijusa van Tinhovena.\nPrva pobeda savezničkih sila u Prvom svetskom ratu desila se na Ceru, a za nju je zaslužna srpska vojska. Ova bitka ušla je u istoriju ne samo zbog toga, već i zbog mnogih presedana koji su se tokom nje dogodili:\n"Hrvatska je bila PRIMORANA na ujedinjenje sa Srbijom, a kralj Aleksandar bio je DIKTATOR"\nDesni hrvatski portali navode da je stvaranje Jugoslavije 1918. godine bilo "najmanje loša opcija" po hrvatske interese, ali da su Hrvati od početka bili ugnjetavani u toj državi.\nVEK OD RASPADA AUSTROUGARSKE Kako Austrija i Mađarska gledaju na zajedničku prošlost?\nVek posle raspada zajedničke države, Austrija i Mađarska različito gledaju na svoju habsburšku prošlost - jedna bira carski kič, a druga gromki nacionalizam, ocenjuje se u tekstu objavljenom povodom 100 godina od raspada Austrougarske.\n„Plemenski rečnik Zmijanja“, radni je naziv monografije, u kojoj će po prvi put biti obuhvaćeni podaci o porodicama i rodovima koji su nekada bili ili su još uvek na prostoru Zmijanja.\nZavirite u tvrđavu “Strač” kod Trebinja: Bila je drugo po veličini vojno utvrđenje Austrougarske monarhije (VIDEO)\nVojno utvrđenje „Strač“ u Trebinju decenijama unazad je enigma koja interesuje brojne građane BiH i strane turiste.\nOD ULTIMATUMA DO TRIJUMFA Ovo je najvažnije i najstrašnije pismo u srpskoj istoriji\nNa današnji dan pre 102. godine, počeo je Prvi svetski rat. Austrougarska je 28. jula 1914. godine objavila rat Srbiji. Neposredan povod za rat bilo je ubistvo nadvojvode Franca Ferdinanda, međutim, uzroci su se nalazili u višedecenijskoj složenoj vojno-političkoj situaciji, rivalitetima i pripremama za rat između velikih sila u Evropi.\n"JUGOSLAVIJA JE UVEK BILA TRN U OKU VELIKIH SILA" Sa 102 godine, ovaj bivši diplomata nema vremena za memoare\nKad neko u 102. godini sačuva i zdravlje i bistru glavu, onda je to fenomen.\nHrvatska ucenjuje kao Austrougarska\nHrvatski premijer Zoran Milanović ponovo preti da će blokirati Srbiju u EU ako ne promeni svoje zakone, a iz Beograda odgovaraju da ne vide opravdanost tih zahteva.\nGuskova: Srbija nije kriva za izbijanje Prvog svetskog rata\nRuska istoričarka Jelena Guskova izjavila je danas da Srbija nije kriva za izbijanje Prvog svetskog rata i da postoje "izvori koji govore" da je Austrougarska znala da se priprema sarajevski atentat, ali da ga nije sprečila kako bi taj događaj iskoristila za povod za objavu rata.\nU Austriji izložena deklaracija koja je izazvala Veliki rat\nBeč - Austrija će izložiti deklaraciju kojom je Srbiji objavila rat 1914. godine, povodom 100. godišnjice tog događaja koji je doveo do izbijanja Prvog svetskog rata, saopšteno je danas.\nAmbasador Austrije: Više nikada ne želimo da ratujemo\nSto godina nakon ultimatuma Austrije Kraljevini Srbiji, današnji zastupnik interesa Beča u Beogradu, ambasador Johanes Ajgner kaže da je „ultimatum napisan tako da ne bude prihvaćen”.\nAustro-ugarski car Franjo Josif nije želeo mir\nAustro-ugarski car Franjo Josif nije želeo mir i kriv je što nije pokušao da okonča rat nakon što je Prvi svetski rat prerastao u masakr svetskih razmera, saglasni su istoričari.\nAustrougarska je premalo razmišljala o pridobijanju blagonaklonosti srpskog stanovništva i napravila grešku što se nije zaustavila posle odgovora srpskih vlasti, koje nisu htele rat, na ultimatum iz Beča, smatra britanski istoričar Marko Atila Hoare.


Đorđe Đukić: Očekuje se drastičan skok nenaplativih kredita - Sve o novcu\nHome\tVesti\tĐorđe Đukić: Očekuje se drastičan skok nenaplativih kredita\nNakon završetka pandemije, očekuje se drastični skok nenaplativih kredita u Srbiji, pitanje je samo kakvog će intenziteta biti kod preduzeća i građana. Veliki broj preduzeća su dužnici banka i oni će se susretati sa dve vrste problema u vezi sa likvidnošću. Prvi je da na vreme plaćaju repromaterijal, a drugi je naplata potraživanja, rekao je dr Đorđe Đukić, profesor Ekonomskog fakulteta u Beogradu za najnoviji broj magazona Svet osiguranja.\nJedini spas za Srbiju, odnosno banke i privredu biće, prema njegovim rečima, oporavak privreda evro zone, pre svega Nemačke. Nakon pada realnog BDP od oko procenjenih sedam odsto u 2020. oporavak privrede Nemačke trebalo bi da počne u prvoj polovini 2021. godine i da bude nastavljen u drugoj polovini 2021. i u 2022. godini.\n„Brži oporavak nemačke privrede povući će i preduzeća u nemačkom vlasništvu u Srbiji, da krenu sa oporavkom i da privreda Srbije izađe iz zone negativnog rasta BDP u 2021. To može jedino da bude svetlo na dnu tunela, da mala i srednja preduzeća ne dođu u situaciju, da veliki broj kredita ne mogu da otplate. Nemačka privreda je vučna snaga. S druge strane, kineske kompanije se brže oporavljaju i to takođe može da ima pozitivne posledice po našu ekonomiju. Poslednje projekcije ukazuju da bi Kina mogla da ostvari rast realnog BDP u 2020. u odnosu na prethodnu godinu od oko 1,8 odsto“, zaključuje prof. dr Đorđe Đukić.\nInače, iznos novoodobrenih kredita stanovništvu je smanjen za oko 30 odsto za prvih pet meseci 2020. u poređenju sa istim periodom prošle godine, dok su novoodobreni krediti privredi smanjeni za oko 18 odsto, navodi se u članku koji je posvećen posledicama moratorijuma na kredite. Kreditna aktivnost banaka će zavisiti, pre svega, od smanjenja trenutne neizvesnosti. S druge strane, u vremenima krize moguće je očekivati povećanje štednje građana.


Totalne proteze su najčešće, a zubni implanti već decenijama najbolje rešenje za zamenu nepovratno oštećenih zuba. Ali, za razliku od relativno nefunkcionalne proteze i klasične implantne terapije koja se mahom zasniva na principu „što više, to bolje”, u svetu se u poslednjih deset - u Evropi oko pet godina - koristi ekonomičniji inovativan implantni program „All on 4”. U stomatološku praksu u Bel Medic-u uvodi ga dr Miloš Jevremović, specijalizant završne godine oralne hirurgije\nMaterijal od kojeg se izrađuju najsavremeniji zubni implanti, titanijum, potpuno je neškodljiv po ljudski organizam i nimalo mu ne smeta - bioinertan je i biokompatibilan. Dr Jevremović kaže da dosad u stomatološkoj praksi nije zabeležen slučaj negativne organske reakcije na titanijumski implant. Sigurno je da alergija na titanijum postoji, ali ono što je dosad pokazano kroz naučne studije jeste da je alergija na titanijum na nivou statističke greške.\nFLUOR (NI)JE ŠTETAN\nDeca u Srbiji danas imaju lošije zdravlje zuba nego njihovi roditelji. Dr Jevremović smatra da je razlog za to što je fluor, supstanca koja je ranije korišćena u prevenciji zubnog karijesa, pre oko 15 godina satanizovan i proglašen kancerogenim, pa je potpuno izbačen iz upotrebe. Dr Jevremović, pak, podseća na činjenicu da umerenost u svemu uvek daje najbolje rezultate; kad je o fluoru reč, supstanca je zaista od velike koristi u prevenciji karijesa, a mogući štetni efekti izbegavaju se primenom odgovarajućih doza. Fluor danas preventivno koriste samo pojedinci, samonicijativno, a među njima je i sam dr Jevremović, koji fluor daje svojoj deci.\nZubni implanti su već decenijama najbolje rešenje za restauraciju zuba koji su nepovratno oštećeni i/ili klimavi. Ali, za razliku od klasične implantne terapije potpune bezubosti koja se uglavnom zasniva na principu „što više to bolje”, u svetu se u poslednjih deset - u Evropi oko pet godina - koristi ekonomičniji, inovativan implantni program „All-On-4” („Sve na 4”). U stomatološku praksu, u beogradskoj Opštoj bolnici Bel Medic, uvodi ga dr Miloš Jevremović, specijalizant završne godine oralne hirurgije, jedan od malobrojnih stomatologa iz ovog dela Evrope koji su tu složenu tehniku učili i usavršavali na samom izvoru, od njenog tvorca, portugalskog stomatologa dr Paola Mala. „AllOn-4” je najekonomičniji vid stabilnog implantnog tretmana sa izvanrednim estetskim rezultatima, što pacijentu donosi nov kvalitet života i vraća izgubljeno samopouzdanje, ističe dr Jevremović.\nTa terapija je predmet već dvodecenijskog istraživanja prof. Mala, kao i decenijske prakse širom sveta, te kod nas stiže sa već prevaziđenim kontraindikacijama i „preležanim deč- jim bolestima” svakog novog sistema. U vreme kad je dr Paulo Malo osmislio i obelodanio „All-On-4”, pre 20 godina, koncept je, kao i većina revolucionarnih ideja, odmah osporen od strane tada vodećih svetskih oralnih hirurga i velikih kompanija koje proizvode dentalne implante.\nBio je to „prst u oko” ne samo kolegama stomatolozima, nespremnim da istražuju, već i čitavoj jednoj industriji, distributerima i prodavcima, koji svakako imaju veću zaradu sa 10 prodatih implanta nego sa samo četiri. Ipak, posle nebrojenih kucanja na vrata proizvođača implantata, jedna od tih kompanija odlučuje da ideji dr Paola Mala pruži šansu i prihvata da izrađuje implante po „All-On-4” konceptu, što je dovelo do prave male revolucije u implantologiji. Uzgred budi rečeno, hrabra kompanija je time sebi obezbedila mesto broj jedan u bran- ši, koje i danas drži. Dr Jevremović dodaje da su i druge kompanije u protekloj deceniji pokušavale da naprave sličan implantni sistem, ali da nijedan nije ni približno efikasan kao terapijski program dr Paola Mala.\nKao specijalizant završne godine oralne hirurgije, dr Miloš Jevremović je pre sedam godina počeo da se bavi i implantologijom. Tragajući na svom putu daljeg usavršavanja za mogućnostima stručnog edukovanja i obuke u regionu i u Evropi, susreo se i sa inovativnim konceptom implantne terapije profesora Paola Mala.\nZahvaljujući svom interesovanju i rezultatima rada, našao se u odabranoj grupi od oko 15 stomatologa iz cele bivše Jugoslavije koji su dobili priliku da sarađuju sa portugalskim inovatorom i da od njega uče. Prof. Paolo Malo je stomatolozima iz regiona predstavio svoj rad, upoznao ih sa problemima na koje je nailazio u poslednjih 20 godina, i dao im 12 protokola po kojima oni danas rade u svojim zemljama. Štaviše, saradnja je kontinuirana, što znači da su stomatolozi koji primenjuju „All-On-4” sistem u stalnom kontaktu i konsultacijama sa stručnjacima kompanije koja je razvila i distribuira ovaj jedinstven implantni sistem\nPosle navedene analize i preoperativnih priprema koje zavise od toga da li se koristi lokalna ili opšta anestezija, terapija započinje hirurškom procedurom va- đenja eventualno preostalih zuba. Prema „All-On-4” protokolu, hirurški deo terapije - ekstrakcija zuba i postavljanje implantata - zapravo je minimalno invazivan i gotovo uvek može da se izvede u lokalnoj anesteziji. Dr Jevremović napominje da se ovaj deo terapije u Opštoj bolnici Bel Medic, ukoliko pacijent želi, izvodi i u opštoj anesteziji, ali on to smatra nepotrebnim zato što procedura nije bolna, te kao sasvim dovoljnu savetuje analgosedaciju (intravensku primenu mišićnih relaksanata i analgetika).\nDva implanta se smeštaju u frontalnu regiju gde je volumen kosti veći i gde se očekuje najmanja koštana atrofija, a druga dva se postavljaju u bočnu regiju, pod uglom od 45 stepeni kako bi budući zubi bili stabilniji, a sve u skladu sa bitnim anatomskim parametrima i vodeći računa o maksilarnom sinusu u gornjoj i mandibularnom kanalu u donjoj vilici. Nakon par sati koliko intervencija traje, uzimaju se otisci (sa preciznim položajem implantata) na osnovu kojih se izrađuju vođice za privremene zube; posle još nekoliko proba, pacijent kroz dan ili dva - u zavisnosti od toga da li je tretman zapo- čet ujutru ili u popodnevnim satima - dobija privremene zube od kompozitnih materijala koji izgledaju kao prirodni.\nTerapija se okončava nakon dovoljno dugog perioda oseointegracije implantata (tri do šest meseci od njihove ugradnje), postavljanjem visoko estetskih i funksionalnih mostova sačinjenih od najsavremenijih, najkvalitetnijih materijala za izradu veštačkih zuba. Dr Jevremović dodaje da se izborom „All-On-4” terapije, u ovo užurbano doba u kojem ljudi nemaju dovoljno vremena da se posvete sebi i svom zdravlju, istovremeno štede novac i vreme; za samo nekoliko dana - ponekad i u jednom danu - moguće je rešiti višegodiš- nje probleme sa zubima.\n„All-On-4” implantna terapija pruža komfor, samopouzdanje, novu energiju i vitalnost. U najkraćem, jedan sasvim novi kvalitet života. Pored njene neprocenjive psihološke koristi i vrlo značajnih efekata koje dobro žvakanje hrane ima po opšte fizičko zdravlje, terapija je posebno vredna i zbog toga što može jednostavno da se nadograđuje i unapređuje. Procedura podrazumeva da se na trajno postavljene implantate nadovezuje protetika koja može da se menja, što pru- ža mnoge mogućnosti, pa i da se kasnije tokom života zameni novim, savremenijim materijalima, na primer.\nDr Jevremović objašnjava da jednom postavljeni implanti trajno ostaju u vilici pacijenta zahvaljujući tome što implant izrađen od titanijuma - biokompatibilnog i bioinertnog materijala - dokazano sprečava resorpciju (razgradnju) kosti. Implanti su pri izradi ispeskirani i premazani specijalnim kiselinama kojima draže i podstiču organizam da proizvodi kost, te praktično dolazi do njihove oseointegracije, „ugradnje” u kost, neraskidive veze između implanta i kosti. Kad se, u skladu sa podacima o gustini kosti, implant ugradi na dobro odabrano mesto, kroz 20 ili 30 godina to će biti apsolutno intaktno mesto u smislu koštane resorpcije, ističe dr Jevremović.\nZa razliku od doživotnih implantata, protetski deo proteze lako može da se menja. Smatra se da protetska terapija na implantima optimalno treba da traje oko 10 godina i da je treba zameniti, ali to nije obavezno ukoliko se ona redovno održava. Krune na implantima nisu cementirane, već se na njih šrafe.\nIdealno bi bilo da pacijent na svakih 6 do 12 meseci dođe kod svog stomatologa koji krunice može da skida, čisti, polira i vraća na mesto; ukoliko se to redovno radi, zamena protetike praktično nije potrebna. Za slučaj fizičkog oštećenja zuba, mogućnost zamene je, međutim, nesumnjivo izvanredan koncept, kao i sveukupna filozofija „AllOn-4” protokola - da je sve fiksno i stabilno, a zapravo mobilno i lako zamenjivo.\nUtisci zadovoljnih pacijenata i njihove prve reakcije na čudesnu transformaciju koju donosi majstorski urađena implantna terapija, nešto je što dr Jevremović posebno ističe. U najvećem broju slučajeva, i zdravstveni i estetski efekti prevazilaze okvire očekivanog, a ponekad donose i neke neslućene promene. Nakon „All-On-4” terapije, jedan stariji bračni par ne samo što se pomalo vratio u mladost već su se oboje supružnika ponovo zaljubili jedno u drugo. „Isti si kao nekada, ponovo se smeješ”, govorila mu je ona, mazeći ga po kosi, prenosi nam dr Jevremović jedan od svojih nezaboravnih utisaka.\nVećina njegovih pacijenata sanja o tome da ponovo slobodno zagrize jabuku, da bez ustezanja žvaće zalogaje omiljene hrane, ali najveća želja jednog sredovečnog muškarca - koji je puštao brkove da prikrije svoj problem - bila je da opet zubima izvuče cigaretu iz kutije. Dr Jevremović kaže da nije mogao da utiče na pacijenta da se oslobodi štetne navike, ali je prezadovoljan što je doprineo da pacijent sebi ispuni jednu od velikih želja.


Devet godina Danas konferens centra(VIDEO) – Danas Conference Center\nHome Globalna ekonomija Devet godina Danas konferens centra(VIDEO)\nDevet godina Danas konferens centra(VIDEO)\nKada je 20.oktobra 2008.godine u hotelu Hajat održana prva konferencija Danas konferens centra o elektronskoj upravi u Srbiji, malo ko je mogao da predvidi da će devet godina kasnije, iza ovog pionirskog projekta ostati 184 održane konferencije, blizu 500 TV emisija i nemerljiv uticaj na različite sfere društva, od ekonomije, preko sporta, do društvene odgovornosti.\nDanas konferens centar nastao je kao projekat u okviru dnevnog lista Danas, kao rezultat posete Vašingtonu i Majamiju, koji je realizovala ambasada SAD u Srbiji, sa ciljem edukacije menadžmenta različitih medija u Srbiji o mogućnostima primene savremenih tehnologija u štampanim i elektronskim medijima. U vremenu kada je u oblasti organizacije konferencija u Srbiji postojala neka vrsta neformalnog monopola magazina Ekonomist, nastao je naizgled mali konferencijski centar u okviru jednog dnevnog lista koji je vremenom prerastao okvire bilo kog štampanog medija i postao medij za sebe sa konferencijama i TV produkcijom koju prate doslovno stotine hiljada ljudi svake godine.\nKonferencije Danas konferens centra nikada nisu imale za cilj bavljenje politikom, tako da je sam izbor tema bio naglašeno apolitičan, onoliko koliko je to u jednoj visoko politizovanoj zemlji kakva je Srbija bilo moguće. Teme su bile uvek vezane za na prvi pogled dosadne, ali suštinski neprocenjivo bitne teme iz oblasti informacionih tehnologija, zaštite životne sredine, obrazovanja, zdravstva, ekonomije sporta i zabave, tako da je iz svake od tih tema, na ovaj ili onaj način, derivirao čitav niz TV formata, koji su na kraju postali zaštitni znak Danas konferens centra i stvorili posebnu publiku koja je daleko prevazišla inicijalnu ulogu malog konferencijskog centra koji radi u sklopu jednog dnevnog lista sa malim tiražom i uticajnom čitalačkom publikom. Upravo zato, u aprilu 2015.godine vlasnički udeo dnevnog lista Danas u Danas konferens centru otkupljen je i to je danas medijska kompanija koja postoji potpuno odvojeno od bilo kog štampanog ili elektronskog medija u Srbiji.\nZabavni i akva parkovi u Orlandu i Anahajmu u Americi, industrija kruzera kompanije Dizni na Bahamima, kao i mnoge druge vožnje najvećih zabavnih parkova Amerike, prvi put su do javnosti u Srbiji došli preko serijala Orlando i Kalifornija, dok je preko TV serijala Njujork gledaocima u Srbiji predstavljen jedan od najznačajnijih gradova sveta na jedinstven način, koji do tada u Srbiji nije bio realizovan.\nSpecijalizovani TV serijal Dođite na stadion, koji je kroz 200 epizoda emitovan na SOS kanalu, fokusiran na ekonomske i infrastrukturne aspekte sporta u Srbiji, pomerio je granice uticaja jedne sportske emisije do tačke koja do tada nije viđena u Srbiji, a posebno značajan nastavak te vrste TV produkcije je po mnogo čemu pionirski projekat klupske televizije TV Partizan, koji je realizovan po uzoru na TV Real Madrid.\nNakon punih devet godina Danas konferens centar i danas pomera granice, uvodi nove sadržaje u medijskoj sferi Srbije i plasira teme i pitanja koja na suštinski način utiču na život svakog građanina Srbije. Ulazeći u desetu godinu postojanja, Danas konferens centar nastavlja sa radom koji je postao prepoznatljiv u najširim slojevima društva, sa ciljem da svaka nova godina rada, donese nešto novo i bolje, u odnosu na ono što smo do sada radili. Hvala svima koji su na različite načine učestvovali u životu i radu Danas konferens centra u prethodnih devet godina, sa nadom da ćemo kako vreme prolazi, biti sve bolji, uticajniji i moćniji u misiji da na dnevni red društva u Srbiji stavimo suštinska pitanja koja život običnih ljudi menjaju na bolje.\nKao podsetnik na početak rada Danas konferens centra, pogledajte izveštaj sa prve konferencije održane 20.oktobra 2008.godine:\nprevious Kontrola štete pri odlivu kadrova iz zdravstvenog sistema Srbije(VIDEO)\nnext Zakon o dualnom obrazovanju sledeće sedmice u skupštinskoj proceduri (VIDEO)


Dr Ranko Rajović, autor NTC sistema učenja – predavanje Ugljevik - UGLJEVIK.INFO\nDječiji Vrtić ,,Duško Radović” Ugljevik organizuje predavanje i seminar o NTC sistemu učenja koje je namjenjeno roditeljima, vaspitačima, učiteljima, psiholozima i drugim stručnjacima koji se bave odgojem i obrazovanjem djece.\nProgram NTC (Nikola Tesla centar) zasniva se na podizanju intelektualne sposobnosti djece, razvijanju brzine razmišljanja, povezivanja i zaključivanja. NTC sistem učenja namjenjen je djeci svih uzrasta, izrađen u skladu sa najsavremenijim dostignućima iz oblasti neuronauka i neuropsihologije .\nDr Ranko Rajović je doktor specijalista interne medicine. Oblast kojom se bavi je neuroendokrinologija. Saradnik je UNICEF-a za ranu edukaciju,osnivač je Mense Jugoslavije (danas Srbije) i odsijeka za darovitu djecu NTC (Nikola Tesla centra). te član upravnog odbora direktora svjetske Mense i predsjednik Komiteta svjetske Mense za darovitu djecu.\nPredavanje: ,,Glavni posao djeteta je da se igra”\nNa predavanju, roditelji će moći da nauče zašto je glavni posao djeteta igra, ali će dobiti i odgovore na pitanja zašto je djeci teško da uče, koje su skrivene opasnosti novih tehnologija i kako da učenje bude igra.\nPredavanje: 04.mart 2019. godine, 19:30 – 20:30 u Centru za kulturu ,,Filip Višnjić” Ugljevik\nBesplatan ulaz uz ulaznicu koju možete preuzeti u Dječijem vrtiću ,,Duško Radović” ili u OŠ ,,Aleksa Šantić“ kod pedagoga.\nPrijaviti se i pročitati detalje o učešću na predavanju i seminaru o NTC sistemu učenja možete putem linka: https://www.vrticugljevik.com


Sledeći tekstNole ukrotio Iznerove servise i plasirao se u četvrtfinale\nStudent sam prve godine grafičkog dizajna Filološko-umetničkog fakulteta u Kragujevcu. Fotografijom se bavim skoro 2 godine i član sam foto-kluba " Kragujevac" . Na sajtu italijanskog izdanja časopisa Vogue imam svoj portfolio sa fotografijama probranim od strane njihovih foto -urednika. Objavljivana i na drugim inostranim sajtovima za fotografiju kao i u magazinu Exart. Bavim se komercijalnom, modnom, wedding fotografijom, ali najviše uživam u stvaranju umetničkih fotografija, inspirisanih unutrašnjim svetom čoveka i njegovim psihološkim stanjem. Pored fotografije uživam u slikarstvu, a polako otkrivam i vajarstvo kao predmet interesovanja.


United Media: Rekordna gledanost utakmice na Nova S - TeleSrbija\nMilan K. 24 Mar 2021 1 min\nPo izveštaju „TV Beat”, specijalizovane platforme za statističku analizu TV programa u realnom vremenu, večeras je posle prvog poluvremena utakmice između reprezentacije Srbije i Irske, TV kanal Nova S, koji ima ekskluzivna prava prenosa u Srbiji, ostvario je rezultate najgledanijeg TV programa sa udelom gledanosti od 50,05%.\n„Utakmica kvalifikacija za Svetsko prvenstvo koja se igra na stadionu „Rajko Mitić” izbor je najvećeg broja gledalaca SBB-a. Na drugom mestu je Prva televizija sa share-om od 11,25%, dok se javni servis nalazi na trećem mestu sa 6,47%”, navodi se u saopštenju Nova S\nSBB je omogućio praćenje kanala United Media za korisnike svih operatora putem servisa „EON van mreže”, a danas je poskupeo inače najjeftiniji „Porodični” „mini-paket” na 799 din, sa ranije cene od 499 din.\nUsled izuzetno velike gledanosti došlo je do degradacije kapaciteta tačke međupovezivanja više operatora, što je izazvalo usporenje Internet saobraćaja kod većeg broja korisnika za vreme trajanja događaja.\n„EON prenos utakmice izazvao kolaps Internet saobraćaja!”


Bojan Torbica: Vreme je da Smiljanić ode u zasluženu penziju!\nMilovan Balaban i njegov gost, Bojan Torbica, zamenik gradonačelnika Novog Sada i predsednik pokrajinskog odbora Pokreta socijalista, razgovarali su u emisiji "Prava reč" o predstojećim izborima. Oni će biti raspisani početkom marta, a Torbica je rekao da je ovo prilika da se na republičkom nivou polože računi građanima, kao i da se sa njima napravi novi dogovor. Dodao je da su pokrajinski izbori krajnje vreme da se "raskrsti sa kriminalnim režimom Bojana Pajtića". Poseban osvrt dao je na lokalne izbore, gde je pažnju skrenuo i na Apatin.\nU emisiji je pomenuto i moguće ujedinjenje i ukrupnjavanje opozicije, kako levice, tako i desnice. Torbica smatra da nikada nije ni bilo istinske podele, nego samo pokušaja da se prebaci odgovornost na druge. Rekao je da opozicija nema program, osim kritike vlasti, a sagovornici su se složili da to vodi ka "hejterskoj" politici, odnosno politici mržnje usmerenoj ka pojedincu, odnosno Aleksandru Vučiću, pre svega. U tom svetlu govorilo se o nedavnom sporazumu sa NATO, koji je, kako je rečeno, DSS potpisao još 2006. godine.\nOkosnica razgovora bili su pokrajinski izbori, za koje je rečeno da Demokratska stranka kreće sa pozicije vlasti. Međutim, čulo se da je teško steći takav utisak, s obzirom na to da se stvara atmosfera da je za sve loše u Vojvodini zaslužna trenutna republička vlast, iako je Bojan Pajtić na poziciji premijera Vlade Vojvodine još od 2003. godine.\nTorbica je rekao i da očekuje tešku borbu na pokrajinskim izborima, ali da veruje da će građani pokazati da se protive tome da Vojvodina bude oblast u Srbiji sa najviše korisnika socijalne pomoći, da ima manje zaposlenih nego centralna Srbija, kao i da njom vlada neko sa 5.7 odsto podrške. Smatra da se trenutna pokrajinska vlast dokazala svojim pokušajima da trguje vojvođanskim pitanjem, a da pri tom nije podnela nijedan amandman na budžet Srbije, kada je reč o finansiranju pokrajine. Veruje da mora da se utvrdi odgovornost kada je reč o nenamenskom trošenju novca iz pokrajinske kase. Osvrnuo se i na republičke izbore, iznoseći stav da očekuje manju i kompaktniju Vladu, u kojoj neće biti nekoliko trenutnih ministara.\nTagovi: bojan torbica milovan balaban prava reč izbori zamenik gradonačelnika novog sada pokret socijalista bojan pajtić februar 2016 emisija 025 info ujedinjenje opozicije


Uskoro objavljivanje dokumentacije za autoput, o dodjeli stanova i kredita funkcionerima – Mladi Nikšića\nNacionalni savjet za borbu protiv korupcije na visokom nivou počeće uskoro sa objavljivanjem dokumentacije za auto-put i nastaviće da objavljuje dokumentaciju o dodjeli stanova i kredita funkcionerima, saopšteno je nakon sjednice tog savjeta.\nKako je saopšteno iz Vlade, savjet će organizovati i konferenciju za novinare na temu prodaje državne imovine u prethodnom periodu.\nNa sjednici je, kako se navodi, usvojen Predlog Polugodišnjeg izvještaja koji će biti dostavljen Vladi na usvajanje.\n“U izvještaju se navodi da je Savjet zaprimio 40 prijava koje su dostavili građani ili nadležni državni organi, a Stručnom tijelu su se direktno obratila tri zviždača koji imaju detaljnije informacije o predmetima u nadležnosti Savjeta, kao i više drugih lica. S tim u vezi Stručni tim Savjeta je uzeo u rad i dodatne slučajeve”, dodaje se u saopštenju.\nIstiče se da je Savjet podnio 355 zahtjeva za dostavljanje informacija i dobili su 286 odgovora državnih organa, a na 69 zahtjeva nije odgovoreno.\nIz Vlade su kazali da je usvojen izvještaj o podnijetim preporukama državnim organima.\n“Savjet je uputio preporuku o obustavi isplate iz budžetske rezerve, preporuku za izmjene Odluke o dodjeli stanova i kredita javnim funkcionerima, kao i preporuku za uvezivanje baza podataka organa državne uprave”, kaže se u saopštenju.\nStručni tim Savjeta je, kako su kazali, održao dvije pres konferencije u kojima je javnost upoznata sa zloupotrebama državne imovine, a u vezi sa dodjelom stanova i kredita funkcionerima.\n“Savjet je donio zaključak da preporuči Vladi da zaduži Ministarstvo finansija i socijalnog staranja da pripremi analizu ograničenja za uspostavljanje pretražive internet baze podataka budžetskih rashoda”, navodi se u saopštenju.\n“Savjet je donio zaključak da preporuči Vladi da zaduži Ministarstvo finansija i socijalnog staranja da pripremi analizu ograničenja za uspostavljanje pretražive internet baze podataka budžetskih rashoda”, navodi se u saopštenju. Izvor: Mina\nJovana Peković stala u prvom kolu


Sve više lažnih prijava otmica dece | (Vesti - 12.10.2018) Novi Sad\n12.10.2018 u 18:09h\nRanđel Milošević iz Uprave policije napominje da je sve više lažnih prijava za otmicu dece i upozorava da takvi navodi u medijima uznemiruju građane.\n- U nekim slučajevima pregledom video nadzora utvrđeno je da se događaj uopšte nije desio, a u nekim su i deca potvrdila da su sve izmislila – izjavio je Milošević.\nNovosadska policija je u vezi prijave otmice dvanaestogodišnje devojčice utvrdila da navodi nisu tačni, odnosno devojčica je naknadno izjavila da joj se ništa nije dogodilo, a da je to prijavila zato što je videla vesti o navodnim pokušajima otmice.\n- Prošlog meseca su dvojica dečaka prijavila da je u Železniku nepoznati muškarac uvukao jednu devojčicu u kombi, a zapravo je ona bila kod kuće sa roditeljima. Imali smo i juče prijavu otmice devojčice u Grockoj, ali je ona potom objasnila da je sve izmislila, kako bi opravdala roditeljima svoj izostanak iz škole. To su samo neki od primera iz prethodnih dana i nedelja kada je utvrđeno da su prijave bile lažne – rekao je Milošević.\nMeđutim, na društvenim mrežama i dalje se objavljuju brojne neproverene i netačne informacije o navodnim pokušajima otmice dece, a koji uopšte nisu prijavljeni policiji.\n- Apelujemo na sve roditelje i nastavnike da svaki događaj ili saznanje u vezi pokušaja otmice dece prijave policiji kako bi mogli detaljno da ispitamo sve navode, a ne da neproverene informacije šire na društvenim mrežama ili kroz obaveštenja koja kruže školama i određenim vajber grupama – kaže Milošević.\nNažalost, kako je dalje rekao mnoge od tih informacija koje se objavljuju dovode do podizanja panike i uznemirenja javnosti, a da zvaničnih prijava uopšte nema, niti se slučaj uopšte dogodio.\n- Ministarstvo unutrašnjih poslova postupa po svakoj prijavi ili saznanju da je nad nekim detetom ili učenikom izvršen bilo kakav čin nasilja. Otmice u Srbiji su veoma retke, ali svim prijavljenim slučajevima policija pristupa sa velikom pažnjom i odmah preduzima sve neophodne mere na utvrđivanju okolnosti događaja – zaključuje Milošević.\nPovezane teme lažna prijava lažne otmice maloletnici MUP mup novi sad MUP Srbije otmica


Taksi aplikacija - klikom do sigurnog prevoza | Luftika\nTaksi aplikacija – klikom do sigurnog prevoza\nSvoj omiljeni taksi sada možete naručiti preko aplikacije za mobilne telefone za samo nekoliko sekundi. Ova mogućnost obradovaće sve one kojima su dosadili klasični načini pozivanja taksija, a i skeptični će se ubrzo uveriti u njenu delotvornost.\nMaxi Taxi Novosađani je novosadsko udruženje taksista koje je pre više od dve nedelje svoje korisnike obradovalo aplikacijom za mobilne telefone. Korisnici Android operativnih sistema mogu je potpuno besplatno skinuti sa Google Play Store-a, a pored brojnih olakšica, ne zauzima mnogo mesta u memoriji vašeg telefona. U planu je i izrada aplikacije za iOS telefone, koja se očekuje za mesec dana. Aplikacija koristi Google maps, ali i postoji mogućnost ručnog pomeranja tragača na željenu lokaciju, kao i upisivanja tačne adrese. Takođe, možete izabrati najčešće adrese sa kojih zovete taksi, obeležiti ih i sačuvati kao omiljene, te se taksi poziva samo jednim klikom.\nTaksi Novi Sad telefoni\nNajveća prednost ovog modernog iskoraka prema rečima zastupnika udruženja Josipa Kopestinskija jeste to što prilikom naručivanja taksija apsolutno isključen ljudski faktor.\n– Stranka kada uključi aplikaciju i očita svoju lokaciju, računar istovremeno ubacuje lokaciju u sistem pretrage vozila, a dostpni vozači se odmah javljuju, što znači da u roku od nekoliko sekundi dobijate povratnu informaciju o dolasku taksija na željenu adresu i vremenu predviđenom za to. U situacijama u kojima ipak nema slobodnog vozila, postupak naručivanja taksija možete ponoviti čim dobijete povratnu infomaciju i tako iznova i iznova – objašnjava on.\nTakođe, na mapi možete pratiti kretanje vašeg taksija, a vozač vas po dolasku na adresu obaveštava da je taksi stigao i da treba da izađete. Postoji i opcija da unesete i adresu odredišta, odnosno gde se vožnja završava, ali to nije obavezno.\nIz udruženja kažu da su do sada od mušterija čuli jako pozitivne komentare, i da čak su ih preko aplikacije pozivale i starije osobe, budući da je aplikacija izuzetno jednostavna za korišćenje,a postoji i mogućnost ocenjivanja vozača, te možete videti status vašeg vozača, odnosno kako su ga ocenile prethodne mušterije\nAplikacija se, prema rečima zastupnika, najbolje pokazuje u trenucima kada veći broj ljudi traži taksi, od velikih koncerata do neočekivnih pljuskova, kad je izuzetno teško dobiti taksi. Pozivi se inače prosleđuju preko kompjuterske centrale što u takvim gužvama iziskuje previše vremena\nOsim toga, ako se zadesite u situaciji gde ne znate adresu na kojoj se nalazite, ne morate upisati svoju adresu u aplikaciju, već tako naručite taksi jer vozači imaju mogućnost navođenja prema željenoj lokaciji, te će vozilo ubrzo stići ispred vas.\nTakođe, neće se više desiti ni ona omražena, svima poznata situacija kada vam u gužvi neko ispred nosa uzme taksi koji ste vi zvali, jer vozač prati lokaciju pozivaoca i otvara vrata u onom trenutku kada na mapi vidi da je stranka došla do njega.\nPlaćanje preko mobilnog\nIz udruženja taksista Maxi Novosađani su najavili još jedno iznenađenje za sve klijente. Naime, uskoro ćete preko mobilnog telefona moći i da plaćate taksi, budući da Maxi Taxi Novosađani trenutno učestvuje u novom međunarodnom projektu. Realizacija projekta se očekuje u narednim mesecima, a to je svakako dobra vest, jer ćete uvek imati siguran prevoz kući čak i kada zaboravite novčanik ili u kafani potrošite sve pare.\noznakeaplikacija za taksi prevoz brzo do taxija maxi taxi aplikacija maxi taxi novosadjani taksi novi sad taxi taxi aplikacija taxi maxi ns\nNe dajte se prevariti: Cene taksija u Novom Sadu\nBrojevi telefona, viber i aplikacije taxi udruženja u Novom Sadu\nGradoid: Novosađanin autor unikatne i korisne aplikacije


Iran će razvijati sopstveni internet - Advertiser Serbia\nS ovim u veziinternetIran\nIran ima nameru da nastavi sa jačanjem suverenog interneta, ali se neće isključivati sa globalne mreže, rekao je predsednik Irana Hasan Rohani\n„Ako najavimo da ćemo jačati nacionalnu informacionu mrežu, neprijatelji zemlje će početi sa propagandom — vlada Irana namerava da se isključi sa stranog interneta. Međutim, to nije tako, jer pored stranog interneta mi želimo jaku nacionalnu informacionu mrežu, kako bi narod mogao da koristi i jedan i drugi“, istakao je Rohani.\nRanije je portparol vlade Irana Ali Rabi izjavio da „ni danas niti u bilo koje drugo vreme“ ne postoje planovi da se isključe sa interneta i u slučaju da razviju sopstveni.\nSredinom novembra u Iranu je bio ograničen pristup internetu. Vlasti Irana su donele odluku da isključe širok pristup internetu, nakon što je 15. novembra u zemlji izbio talas protesta koji su prerasli u nerede.\nVlasti su svoju odluku obrazložile potrebom da se osigura bezbednost zemlje u teškoj situaciji. Iran je tvrdio da će internet biti vraćen nakon što u zemlji zavlada mir, što se i desilo krajem novembra.\nU Iranu je sedmicu i po bio ograničen pristup stranim sajtovima i pretrazi, ali je bio dozvoljen pristup lokalnim stranicama na internetu.\nSAD su podržale demonstrante i zatražile od iranskih vlasti da pod hitno obnove rad interneta u toj zemlji.